
Aquesta  obra  és  propietat  del  séu  autor,  i 
ningú  podrà  reimprimir-la  sense  el  séu  permís. 
Ell  se  reserva  la  facultat  de  prohibir-ne  les 
representacions,  els  drets  de  les  quals  està  en- 
carregada de  cobrar  la  Sociedad  de  Autores 
Espanoles. 

Queda  fet  el  dipòsit  que  narca  la  llei. 

Em  plau,  senyores  i  senyors,  el  poder,  tot  par- 
lant'vos  den  Spaak  i  de  la  seva  obra  dramàtica 
Kaatje,  celebrar  l'èxit  franc  i  de  bona  llei  que  una 
obra  de  casa  ha  obtingut  davant  de  vosaltres. 
No  m'han  concedit'  més  que  alguns  minuts  per  a 
parlar-vos  del  nostre  teatre, però  en  aquests  pocs 
instants  espero  arribar,  de  totes  maneres,  a  indi- 
car-vos  suficientment  el  perquè  ara,  aquí  a  Bru- 
xelles,  en  Spaak  triomfa. 

I,  de  moment,  constatem,  junts,  que  fa  alguns 
anys  semblava  del  tot  improbable  i  potser  impos- 
sible que  una  obra  belga  s'aguantés  en  el  cartell 
més  enllà  d'un  nombre  restringit  de  nits. 

Vosaltres,  el  públic,  us  hi  oposàveu  gairebé 
amb  encegament.  Estàveu  plens  de  prejudicis, 
de  dubtes  i  de  timiditats.  No  tenieu  confiança  en 

V  Conferencia  llegida  a  Bruxelles  el  dia  de  la  50.'*  repre- 
sentació de  Kaatje  per  son  autor  V Emili  Verhaercn,  —  qui  ama- 
blem  nt  ens  ha  concedit  el  permís  de  traduir- la  i  encapçalar 
amb  ella  aquesta  edició,—  i  a  Barcelona  el  dia  de  V estrena,  per 
en  Frederic  Barceló. 

nosaltres,  els  autors,  ni  en  vosaltres,  els  jutges. 
Sols  l'obra  francesa  us  atreia:  car  ella  havia  su- 
fert  la  prova  de  la  crítica  de  Paris,  i  això  us  era 
una  garantia  per  a  reconèixer-li,  al  vostre  torn, 
qualitats  escèniques  o  mèrits  literaris. 

No  us  agradava  comprometre-us. 

En  veritat,  no  teníeu  raó;  però  no  la  teníeu 
amb  ponderació.  De  la  vostra  banda  hi  havia 
l'habitut  i  el  bon  sentit  aparent.  Aquestes  són 
dues  grans  forces.  Vosaltres  us  deieu,  gairebé 
amb  raó :  El  teatre  belga  no  fa  sinó  reflector  en 
miralls  entelats  tart  que  brilla  en  altres  bandes 
entre  antorxes  i  espills.  El  teatre  belga  no'ns  en- 
senya res  que  ja  no  sabéssim,  pel  sol  fet  de  que 
les  obres  franceses  il·luminen  nostres  taules.  En- 
cara més.  No  solament  les  idees,  les  concepcions, 
els  sentiments  posats  en  relleu,  són  els  mateixos 
a  Bruxelles  que  a  Paris,  sinó  que  la  manera  de 
repujar-los  i  de  pintar-los,  la  manera  de  presen- 
tar-los, és  molt  més  viventa,  hàbil,  encisadora 
i  delicada  allí.  Ens  manca  el  tour  de  main,  l'agi- 
litat dels  dits,  la  dexteritat  suprema.  Nostres  bons 
mots  són  Horts,  nostres  trets  d'esperit  amassats, 
nostra  lleugeresa  penosa.  Nosaltres  dancem  amb 
plom  als  peus. 

Si  Vetzar  ens  concedeix  quelcom  í/'esprit,  im- 
mediatament el  posem  massa  en  evidencia:  iota 
discreció  desapareix.  Enlloc  de  col·locar-lo  com 
un  bibelot  de  bon  gust  al  damunt  d'un  prestatge, 
l'exhibim  a  la  finestra  del  carrer  amb  una  osten- 
tació provincial 

/  si  encara  l'atracció  despòtica  del  teatre  pari- 
senc ens  hagués  conduit  vers  assumptes  menys 
insípits  que  les  xerramentes  al  voltant  d'una  tau- 
la de  saló  o  d'una  tauleta  de  boudoir,  o  menys 
sacsejats  que  les  renyines  i  tràfecs  entre  marit 
i  molla  en  interiors  burgesos;  si  ens  hagués,  des- 
prés de  les  Blanchette  o  dels  Coups  d'aile,  empès 
vers  l'estudi  de  les  costums  departamentals,  la 
barroeria  de  nostra  imitació  hauria  semblat 
menys  ofensiva. 

Però  nosaltres  escullim  precisament  els  temes 
més  usats  en  els  drames  francesos.  El  marit  i  la 
molla  sempre  en  lluita,  l'amaní  inevitable,  la  jo- 
veneta  viciosa,  el  fill  perseguidor  de  dots  o  co- 
lumna de  club,  els  criats  mofetes  i  d'obsequiosi- 
tat  insolenta,  l'intriga  banal,  la  situació  prevista, 
la  scène  à  faire.  Oh,  aquesta  eterna  scène  à  faire, 
que  reclamava  amb  una  obstinació  senil  el  vell 
Sarcey,  i  que  tota  la  critica  exigia  després  d'ell, 
i  que  sempre  estava  per  fer  i  per  refer,  i  que  sem- 
blava la  raó  d'ésser  de  tota  obra,  i  que  un  veia 
com  se  preparava  a  copi  de  trucs  i  de  ficelles, 
/  com  s'apropava  i  com  s'esquitllava  per  a  reve- 
nir  i  esclatar,  gaire  bé  sempre,  com  un  petart  ba- 
nal, /precisament  la  famosa  scène  à  faire  no  déu 
fer-se  jamai  perquè  l'autor  s'hagi  aplicat  a  fer- 
la,  sinó  que's  fa  per  ella  mateixa,  perquè  les  si- 
tuacions l'amenen  naturalment;  i  en  aquest  sen- 
tit cap  escena  és  à  faire,  o  bé  totes  ho  són! 

Vosaltres,  senyores  i  senyors,  que  sóu  el  públic 
i  a  qui  s'acusa  d'ésser  poc  acollidors  quan  en  un 

dels  nostres  teatres  apareix  una  obra  belga,  no 
us  equivocàreu  pas  del  tot  al  no  subratllar  amb 
vostres  picaments  de  mans  l'interpretació  escè- 
nica de  tal  0  qual  dels  nostres  malhaurats  tre- 
balls. A  la  fi  de  comptes,  sóu  vosaltres  els  qui 
vàreu  veure-hi  clar;  i  ho  prova  el  fet  de  que  així 
que  una  veritable  originalitat  s'és  manifestada 
en  nostra  literatura  dramàtica,  no  li  heu  fet  el 
bot  ni  l'heu  desconeguda  sinó  durant  un  temps 
molt  curt,  i  que  avui  l'aclameu.  Me  sab  greu  que 
des  de  l'aparició  de  /'Intrusa  /  /'Interior  no  ha- 
guéssiu ja  tot  seguit  deixat  de  banda  vostra  des- 
confiança; però  vosaltres  heu  celebrat  la  Monna 
Van  na,  vosaltres  heu  exaltat  Pan,  /  heu-vos  aquí 
afirmant  per  una  assistència  cinquanta  vegades 
repetida  el  triomf  de  Kaatje. 

Lo  que  ha  hagut  de  canviar  per  a  que  nostre 
teatre  fos  tingut  en  compte  no  és  pas  solament 
la  presentació  exterior  de  l'obra,  la  mise  en  scè- 
ne,  el  lloc  de  l'acció,  la  situació  dels  personatges, 
sinó  el  sentiment  i  la  vida  interna  als  quals  ells 
obeeixen. 

Els  primers  d'entre  nosaltres  que  ho  han  com- 
près són  en  Van  Lerberghe  i  en  Maeterlinck.  Llurs 
drames  d'inquietut,  d'angoixa,  de  por,  d'afolla- 
ment,  han  esclatat  meravellosament  entre  els  mi- 
lers d'obres  contemporànies.  Ells  són  els  primers 
que  violentment  han  atret  envers  nosaltres  la  di- 
vaganta  atenció  dels  crítics;  i  l'estranyesa  de  llur 
art,  que  avençava  contra,  o  mellor  dit,  en  sentit 
contrari  de  les  altres,  donà  la  senyal  del  renaixe- 

ment  Mai  els  agrairem  prou  llurs  excessos.  Al 
mig  de  les  complicacions  escèniques,  de  les  habi- 
litats, de  les  petites  astúcies  sàvies,  dels  detalls 
meçquins,  ells  aportaren  la  simplicitat,  la  pueri- 
litat mateixa  i  la  franquesa  nua.  El  misteri  i  com 
una  mena  de  fatalitat  nova  quedaren  instaurats. 
Els  personatges  tenien  cor  d  infant.  Obraven  sols 
amb  llur  instint,  per  raons  prof ondes.  El  terror 
tràgic  tornava  a  ocupar,  com  abans,  les  taules, 
i  lo  que  no's  veia  tenia  més  importància  que  lo 
que  s'ensenyava.  I  el  silenci  jugava  un  paper 
enorme.  Ell  era  el  personatge  central  entorn  del 
qual  els  altres  s'agitaven,  i  ell  era  tant  aviat  la 
mort,  com  la  malhaurança,  com  el  crim.  Aquesta 
art  va  semblar  a  alguns  ridícula,  a  d'altres  admi- 
rable, a  tots  semblava  misteriosa  i  nova.  Ella  des- 
encadenava les  còleres  o  suscitava  els  entusias- 
mes. Enderrocava,  a  la  fi,  el  mur  de  la  banalitat. 
I  sobre  tot  per  això  fou  necessària. 

Altres  esforços  foren  intentats:  Camille  Le- 
monnier,  Edmond  Picard,  Georges  Eekhoud, 
Iwan  Gilkin,  Henri  Maubel,  Gustave  Van  Zype^ 
imprimiren  a  llurs  drames  —  dels  quals  uns  fo- 
ren representats  i  altres  recullits  en  llibres  —  un 
caràcter  tant  més  admirable  quant  més  se  dife- 
renciaven de  les  obres  estrangeres  i,  des  de  feia 
molt  temps,  dominatrius. 

El  deslliurament  tenia  lloc  per  totes  bandes, 
i  la  darrera  de  les  obres  soperbament  i  netament 
afranquida  de  V  influencia  francesa  és  aquest  ad- 
mirable Sculpteur  de  masques  firmada  per  un  nom 

nou:  Fernand  Crommelynck.  No  obstant,  cap  d'e- 
lles arribà  a  afermar-se  davant  del  públic  amb 
tant  d'èxit  —  sobre  tot  amb  una  continuïtat  tant 
ferma  en  l'èxit  —  com  la  que  provocarà  nostres 
aplaudiments  aquest  vespre.  I  és  que  cap  enclou, 
entre  ses  múltiples  i  radiantes  qualitats,  ni  amb 
tanta  aisance,  ni  amb  tanta  felicitat,  l'encís.  I  no 
pas  un  encís  fet  úí' esperit  lleuger  o  d' elegància 
fàcil,  sinó  aquell  encís  més  pregon  i  que  aquesta 
vegada  ens  pertany  en  propietat,  és  a  dir:  l'encís 
de  l'intimitat. 

Heu  mai  pensat  en  lo  molt  que  tal  encís  és  rar 
en  l'art  i  en  la  literatura  franceses?  A  part  den 
Chardin,  cap  pintor,  des  de  Claude  i  Poussin  fins 
a  Manet  i  Renoir,  no'l  coneix.  Sols  les  qualitats 
de  composició,  de  dibuix,  de  color,  de  tons  i  de 
valors,  els  sedueixen  an  aquests  grans  mestres. 
Ells  fan  obres  mestres,  de  les  quals,  és  cert,  ni 
l'observació,  ni  la  força,  ni  la  grandiositat,  ni  lo 
patètic,  ne  són  absents;  però  no  cullen  mai  en 
llur  treball  aquella  flor  tendra  i  com  amagada 
sota  l'herba,  que  nosaltres  cultivem  tant  fervoro- 
sament en  nostra  escola.  Des  dels  Van  Eyck,que 
ella  s'hi  troba.  Un  la  pot  admirar  en  aquell  ad- 
mirable interior  conservat  a  la  Galeria  Nacional 
de  Londres  i  que'ns  representa  a  Arnolphini  i  sa 
companya.  Un  la  descobreix  en  Memling,  Gerard 
David;  un  la  sorprèn— i  amb  quina  emoció!— en 
aquell  admirable  tríptic  que  pertany  al  Comte  de 
Merode  i  que  representa  a  Sant  Josep,  el  fuster, 
confeccionant,  a  la  vora  d'una  finestra,  en  el  ta- 

ller,  a  casa  seva,  petites  rateres  per  a  les  neces- 
sitats de  sa  llar.  El  sentiment  de  l'intimitat  és  en- 
clòs en  les  obres  de  Breughel,  de  Grimer,  de  tots 
els  petits  mestres  del  segle  XVII;  i  en  nostres  dies 
reapareix  més  magníficament  i  més  silenciosa- 
ment que  mai  en  els  panneaux  den  de  Braekeleer. 

I  en  nostra  literatura,  quantes  i  quantes  pàgi- 
nes ne  són  xopes!  Recordeu-vos  dels  enraona- 
ments  de  Claes  i  de  Uilenspiegel  en  la  Légende 
de  De  Coster;  dels  quadres  esquisits  i  familiars 
del  Petit  Homme  de  Dieu  den  Lemonnier;  de 
certes  estrofes  de  Max  Elscamp,  de  tals  i  quals 
contes  de  Delattre,  dels  Ombiaux,  Rency,  Glese- 
ner;  penseu,  sobre  tot,  en  Eugène  Demolder,  qui 
escrivia  com  de  Braekeleer  pintava. 

Sí,  l'encís  penetrant,  emocionant,  pregon,  íntim, 
fou  el  que,  en  Kaatje,/ew  la  conquesta  immediata 
del  públic.  Un  hom  s'hi  sentia  a  casa,  o  mellor  dit, 
a  casa  dels  avantnats,  que  no  són  sinó  nosaltres 
mateixos  en  el  passat.  L' atmosfera  era  nostra. 
Un  se  retrobava  en  el  fons  de  sa  pròpia  memòria; 
un  se  reconeixia,  a  la  fi. 

Poc  importava  que  V acció  tingués  lloc  a  Ho- 
landa; si  s'hagués  desenrotllat  a  Flandes  hauria 
estat  la  mateixa.  No  és  pas  el  lloc  de  t escena  lo 
que'ns  interessa  per  damunt  de  tot:  és  l'esperit 
que  traspúa  a  travers  de  totes  les  peripècies  del 
drama.  Un  pot  imaginar— quantes  vegades  s'ha 
fet!— intrigues  que's  desenrotllen  i  solucionen  en 
plena  terra  flamenca  o  valona  i  que  no'ns  seduei- 
xen gens  per  la  senzilla  raó  de  que  els  personal- 

ges  són  d'altres  bandes.  Ja  podeu  transportar 
a  un  saló  de  Bruxelles  el  galàn  i  la  dama  jove, 
i  el  pare  noble  i  la  duenya  /  el  lacai  important 
i  la  cambrera  xamosa;  per  més  que  feu,  el  vostre 
art  no  tindrà  cap  virtut,  si  ells  parlen,  pensen, 
obren,  fan  entremaliadures,  riuen,  ploren,  com 
a  les  obres  dels  autors  dels  bulevards.  No  és 
pas  la  presentació  exterior  lo  que'ns  interessa: 
és  l'ànima,  la  psicologia,  la  vida,  lo  que  volem 
que  sigui  autòctona. 

Si  algun  dia  el  teatre  ha  d'ocupar  un  lloc  am- 
ple en  nostre  art,  per  favor!,  que  no  sigui  pas 
a  causa  del  séu  caràcter  superficialment  i  banal- 
ment  nacional.  Això  fóra  l'empobriment  inevita- 
ble i  el  corsecament  ràpid.  El  lloc  de  l'acció  i  l' as- 
sumpte tractat  importen  poc;  és  l'originalitat  del 
pensament  i  de  l'emoció  lo  que  romàn  capdal. 

Cal  que  tractem  les  generalitzacions  eternes, 
lo  que  resta  més  enllà  de  la  nostra  època,  lo  que 
existeix  més  lluny  del  nostre  horitzó.  Les  passions 
universals,  les  idees  universals,  els  magnetismes 
universals,  deuen  sobre  tot  requerir-nos. 

Quan  Maurici  Maeterlinck  escrigué  elsséus  pri- 
mers drames,  pensà  en  tots  els  destins  humans, 
construí  la  seva  obra  sobre  les  tombes  de  les  quals 
està  fet  el  sot  de  tota  la  terra  habitada  des  de  fa 
segles  i  segles;  i  és  l'angoixa,  la  por,  el  terror  de 
tot  el  sér  humà,  davant  de  lo  desconegut  i  de  la 
mort,  davant  de  les  tenebres  de  la  nit,  lo  que'ns 
presenta.  Però  en  sa  manera  de  tremolar  i  de 
témer,  en  ses  aprensions  i  frisances,  hi  sentim 

a  algú  d'aquí,  hi  sentim  el  flamenc  supersticiós 
i  simple,  hi  sentim  l'infant  criat  a  Gand,  a  la 
vora  dels  canals,  dels  beguinatges,  dels  castells 
dels  comtes  i  de  les  runes  de  l'Abadia  de  Sant 
Bavó.  Fins  sembla  que  tot  el  drama  de  /'Intrusa 
passi  a  casa  d'ell,  en  sa  casa  de  camp  d'Oos- 
tacker,  i,  no  obstant,  res  hi  ha  d'indicat,  res  de 
precisat,  i  si  tot  passa  a  Flandes,  podria  molt 
bé  passar  a  V altre  extrem  de  l'univers. 

No  s'acompleix  pas  el  mateix  miracle  en  l'ad- 
mirable Pan,  den  Van  Lerberghe?  La  lluita  de 
l'instint  sagrat  contra  la  convenció  social  dog- 
màtica, estreta,  solemne,  ^no  apareix  en  tota 
l'obra,  i  el  drama  no  hi  adquireix  una  alta  sig- 
nificació, per  tot  arreu  ont  se  representa?  No 
obstant,  els  tipus  que'l  poeta  imagina  per  a  pro- 
jectar sobre  l'escenari  el  séu  pensament  són  tant 
nostres,  llur  caràcter  còmic  i  grotesc  du  de  tal 
manera  el  segell  flamenc,  que  en  lloc  del  món  se 
podrà  dubtar  de  que  aquell  que' Is  desencadenà 
en  llur  vida  ridícula  no  hagi  nascut  en  el  país 
dels  Jordaens  o  dels  Breughel. 

En  Kaatje,  un  pintor  de  soca  neerlandesa,  pe- 
netrat de  sa  raça,  format  per  les  aigües,  el  sol, 
el  vent,  la  llum  de  sa  terra,  se  decideix,  a  l'edat 
de  vint  anys,  a  despullar-se  d'ell  mateix  per  a 
cercar,  en  un  país  il·lustre,  una  ensenyança  es- 
trangera i  —  si  puc  dir-ho  —  emocions,  pensa- 
ments, mans,  ulls,  que  creu  millors  que'ls  séus. 

Ne  torna  un  dia,  orgullós  d'ell  mateix  i  de  sa 
metamorfosi,  quasi  feliç  d'haver-se  desviat,  però 

veus-aquí  que  lentament  la  seva  terra  el  torna 
a  conquerir,  que  ella  el  desembaraça  de  la  seva 
fictícia  educació  i  li  torna  la  felicitat  en  el  som- 
riure d'una  noieta  asseguda  vora  la  llar,  amb 
un  senzill  coixí  de  fer  puntes  posat  sobre' Is  ge- 
nolls.  L'idea  és  general:  enclou  la  lluita  de  la 
personalitat  humana  contra  una  educació  falsa. 
Canvieu  les  situacions.  Enlloc  d'un  artista  del 
Nord,  imagineu  un  artista  del  Sud;  enlloc  d'un 
paisatge  flamenc,  imagineu  un  paisatge  italià; 
enlloc  d'una  educació  rebuda  a  L'Haia,  imagi- 
neu una  educació  rebuda  a  Venècia,  i  feu  sentir^ 
a  qualsevol  deixeble  de  Carpaccio  la  nostàlgia 
de  Bruges,  com  Joan  sent  la  nostàlgia  de  Roma; 
ne  treureu  de  l'obra  la  mateixa  conclusió  i  les 
mateixes  ensenyances.  Kaatje  és  viventa  i  verita- 
ble no  solament  a  casa  nostra,  sijió  per  tot  ar- 
reu, per  tot,  i  aquest  és  el  séu  principal  mèrit. 

Diguem  també  que  l'obra  ha  arribat  a  la  seva 
hora.  Flotava  en  l'aire.  /Quants  poetes  joves 
deuen  haver  sentit  no  haver-la  feta!  En  aquest 
instant,  quan  nostra  literatura  se  forma,  quan 
se  fa  muscles,  sang  i  cervell,  Kaatje  li  indica  com 
ha  de  conquerir,  fixar  i  equilibrar  sa  força. 

És  clar,  no  és  pas  prohibit  l'anar  lluny  a  en- 
tusiasmar-se amb  una  art  estrangera :  Roma  i  • 
Florència  en  el  segle  XVI,  París  en  el  segle  XX, 
són  viles  d'exaltació  i  d'educació  supremes,  però 
no  cal  pas  deixar-se  absorbir  per  elles  fins  al 
punt  de  portar-ne  una  Pomona  feta  tota  de  be- 
llesa llatina,  quan  una  humil  però  admirable 

Kaatje,  de  bellesa  pregonament  septentrional, 
ens  espera  i  ens  estima  silenciosament  a  casa 
nostra.  És  amb  ella  amb  qui  devem  ajuntar-nos 
després  de  qualsevol  viatge.  És  en  ella  que  hem 
de  retrobar,  sempre  més  intensa,  nostra  pregona 
vida  intima. 

I  ara  desitgem  que  triomfs  semblants  als  de 
Kaatje  se  multipliquin  entre  nosaltres.  Jo  no 
dubto  que'l  director  d'aquest  teatre  acullidor  ho 
desitja  i  ho  espera  igualment.  La  seva  mà  resta 
oberta  per  als  joves  i  sa  tasca  més  bella  comen- 
ça. Aquesta  nit  son  nom  se  barreja  amb  justícia 
a  tota  nostra  alegria. 

I  després  desitgem  també,  i  acabo  amb  aquest 
desig,  que'ls  pròxims  èxits  siguin  tant  honrats, 
tant  sincers,  tant  sans,  tant  lliures,  ja  de  lentes 
intrigues,  ja  d'arribisme,  com  l'èxit  d'avui,  el 
més  superb  que'l  nostre  teatre  hagi  registrat. 

ACTE  PRIMER 


Aquests  fets  tingueren  lloc,  cap  a  l'any  1610,  en  el 
Sud  de  l'Holanda. 
Ne  foren  els  actors : 

Joan,  que  tenia  20  anys  al  començar  els  aveniments, 
son  Pare,  sa  Mare,  Kaatje,  ^  sa  cosina,  que  tenia 
17  anys,  i  Pomona. 


Un  mati  de  primavera  banya  amb  sa  llum  delicada 
la  petita  vila  de  la  qual  els  molins  volten  a  la  vora  de 
Gorcum,  entre  el  Mòsa  i  el  Rhin. 

En  sa  cambra  vasta  i  clara,  la  mare  de  Joan  i  Kaatje, 
sa  cosina,  omplen  de  peces  de  vestir  i  objectes  posats 
sobre  la  taula,  un  sac  de  tela  amb  corretges.  Pels 
vidres  romboïdals  de  les  finestres  —  de  les  quals  els 
finestrons  interiors  són  oberts  —  i  per  la  porta  oberta 
se  veuen  al  fons  els  arbres  ja  verds,  i  més  lluny  la 
campanya  riallera  i  plana,  que  animen  els  molins  i  els 
núvols  blancs  que  llisquen  pausadament. 

El  sol  entra  a  la  cambra  en  raigs  oblíquus  que  aca- 
ricien els  mobles  i  retallen  sobre  les  lloses  quadrats 
lluminosos.  Aquesta  claror  fa  més  amorosa  l'ombra 
aont  se  dibuixen,  a  l'esquerra,  l'alta  xemeneia  i  la  porta 
que  dóna  a  una  cambra  veïna.  Davant  d'aquesta  xeme- 
neia hi  ha  encara  una  altra  porta,  i  a  la  mateixa  banda^ 
però  més  cap  al  fons  de  la  sala,  una  escaleta  de  vuit 

glaons  amena  a  una  altra  cambra,  precedida  d'un  petit 
replà.  Les  fustes  lluen  de  netedat. 

Fóra  de  la  taula  curullada  d'objectes,  l'ordre  és  irre- 
protxable. Una  filosa  i  un  escambell  són  davant  de  la 
llar  vis-a-vis  de  la  cadira  paterna;  un  coixí  de  fer 
randes  és  a  l'ampit  de  la  finestra.  Els  coures  i  les  por- 
cel'lanes  lluen;  un  canari  canta  en  una  gàbia.  La  cam- 
bra és  confortable;  l'atmósfera  íntima,  calma  i  sana. 

LA  MARE 

Aquí  està  la  botella 
La  lligaré  a  la  sella. 

Dóna. 

KAATJE 

A  Bruxelles,  mare,  quan  hi  serà? 

LA  MARE 

No  ho  sé! 

Vés  amb  compte  amb  la  jupa,  no  la  facis  malbé!... 
A  Amberes,  tot  un  dia :  crec  que  hi  vol  fer  estada 
per'  veure  les  pintures  de  Floris,  de  passada. 

I  KAATJE 

Aquell  que  tants  deixebles  tenia? 

LA  MARE 

Més  de  cent! 

KAATJE 


Cent! 


KAATJE 

LA  MARE 

Dels  pintors  de  Flandes,  era  el  de  més  talent! 

KAATJE 

Però,  per  què  ha  d'anar-se'n  tant  lluny?  No's  pot  apendr 
a  Anvers? 

LA  MARE 

No;  ja'n  sab  massa!  I  a  més,  sembla  pretendre 
que  pera  ben  conèixer  son  art,  s'ha  d'estudiar 
l'art  dels  altres  paísos,  i  que  se  n'ha  d'anar 
d'aquí. 

KAATJE 

Quan  serà  mestre? 

LA  MARE 

Quan  torni. 

KAATJE 

De  lliçons 

ne  pendrà?... 

LA  MARE,  fa  que  si  amb  el  cap 
Les  sabates? 

KAATJE 

Són  a  dins. 

LA  MARE 

Els  mitjons 

de  llana? 

KAATJE 

També,  mare. 

LA  MARE 

L'ungüent  per'  les  ferides? 

KAATJE 

Aquí...  Les  carreteres  estàn  ben  protegides? 
Digues! 

LA  MARE 

Jo  bé  m'ho  penso! 

KAATJE 

Ja  cal  tení  el  cor  viu... 
(En  aquest  moment,  la  porta  de  dalt  de  l'escala 
s'obre.  En  Joan  surt  de  la  cambra,  s'atura  al 
replà  i,  cridant  alegrement  a  Kaatje,  li  tira 
una  peça  de  vestir.) 

JOAN 

Atrapa,  Kaatje!  Posa-ho  dintre  del  sac! 

(Tanca  la  porta  i  se'n  va  rient.) 

KAATJE 

Com  riu! 

LA  MARE 

Està  content! 


KAATJE 

KAATJE 

Fa  dies  que  sa  joia  és  immensa, 
i,  com  la  del  canari,  gaia  és  sa  veu! 

LA  MARE 

Compensa 

^això  un  xic  la  recança  de  veure'l  disposat 

a  anar-se'n.  Si  el  pervindre,  si  sa  felicitat 

no  exigissin  el  viatge,  que  accepto  amb  greu  dolò, 

mes  resignada,  creu-me  que  jo  hauria  dit  «no!» 

Quan  per  a  fé  'Is  estudis  va  menester  ajuda, 

no  fou  pas  un  viatge  l'anar-se'n  fins  a  Guda, 

a  cà  l'oncle;  a  la  vora  s'esqueia.  Mes,  ai!,  ara 

que  l'art  l'ànima  tota  li  sedueix  i  acapara, 

sí  que  va  lluny!  El  viatge,  sos  perills,  son  etzar 

ses  lletres  amb  angunia  me  faràn  esperar! 

Des  d'ara  ja  les  ànsies  que  en  el  dolor  perduren 

vindràn  amb  les  preguntes  sobtades  que  torturen : 

«Està  malalt?  Qui'l  vetlla?  Qui  me  l'està  cuidant?> 

I  cada  dia,  mentres  ell  s'anirà  allunyant, 

la  pena  més  aguda  serà,  el  dol  més  profond, 

com  si  de  mica  en  mica  son  cor  fugis  del  món! 

KAATJE,  emocionada 

Oh,  mare! 

LA  MARE,  reprenent  sa  tasca 
Has  posat  dintre  els  dos  punys?  El  pitet? 

KAATJE 

Sí,  mare! 

LA  MARE 

Quan  Joan  no  més  era  un  bailet, 
ja'ls  murs  de  nostra  cuina  tots  me'ls  gargotejava! 
— Ah,  diantre!  —  jo  li  deia  —  Dibuixo  — ell  contesta' 
I  mentres  esborrava  els  séus  ninots,  traçut, 
jo  reia,  d'orgull  plena.  Ah,  si  ho  hagués  sabut! 
Mes,  còm  imaginar  que  un  jorn  ens  deixaria 
el  tiranet  de  casa!...  Ves,  Kaatje,  fes-ne  via! 
Són  fortes  les  corretges? 

KAATJE 

Ho  són. 

LA  MARE 

Quan  el  teu  pare 
va  morí  i  ma  germana  també,  i  fen-te  de  mare 
te  vam  aculli  a  casa,  recordes  lo  gelós 
que  estava  de  l'afecte  que't  mostràvem  tots  dos? 
No  més  vuit  anys  tenia.  Quina  època  divina! 
Si  no  tingué  germana.  Déu  li  donà  cosina, 
i  la  teva  desgracia  el  nostre  goig  va  fé... 
Oh,  cert!  L'època  aquella  fou  hermosa. 

KAATJE 

Per  què 

plores?  No  ploris,  mare! 

LA  MARE 

Deixa.  Si  això'm  consola!... 

Ja  fa  tantes  setmanes  que  lluito  tota  sola. 


KAATJE 

que  fins  m'és  agradable  dir-te  el  meu  sofriment. 
Mes,  per  a  que'l  Joan  se'n  vagi  ben  content, 
avui  que  marxa  a  Itàlia,  deixant  la  nostra  llar, 
oh,  Kaatje!  res  li  diguis  del  plorque'm  veus  vessar! 
Ploro  davant  tu  sola,  perquè  t'estimo  tant! 
Ploro  perquè  haig  de  riure  quan  ell  és  al  davant! 


LA  MARE 

Kaatje,  ja  ho  veus:  al  maternal  afecte 
l'orna  tota  virtut  i  el  tara  tot  defecte. 
Mon  cor  és  egoista  o  tendre,  és  bondadós 

0  no,  segons  que  ell  sigui  o  no  sigui  ditxós!.,. 

I  KAATJE,  besant- la 

Oh,  mare!  Això  no  ho  diguis,  car  ton  amor  fou  gran 

1  maternal  per  Kaatje,  com  fou  per  en  Joan. 

LA  MARE,  apartant-se 

Que  ve! 

JOAN,  surt  altra  vegada  de  la  cambra  i  s'atura 
al  replà 

)t  Còm  va  la  feina?  La  xerrameca  aquesta 

me  fa  témer  que  encara  la  valisa  no  és  llesta. 
I  que  parleu!... 

i 

KAATJE 


No,  mira:  si  quasi  hem  acabat! 

JOAN 

Ah,  SÍ?  Ja  vinc.     (Torna  a  entrar  a  la  cambra.) 

KAATJE 

Si  trigues,  tot  estarà  tancat! 

LA  MARE 

Ara,  filleta  meva,  és  quan  puc  beneir 
aquell  dia  en  que'l  pare  i  jo't  vam  recollir! 
Kn  Joan  te  deu  l'anar-se'n,  car  sols  perquè  tu't  que 
i  aquestes  tristes  cambres  no  restaràn  tant  fredes, 
nosaltres  consentírem  en  que'l  viatge  fes. 

KAATJE,  somniadora 
Per  mi  pot  fer  el  viatge! 

JOAN,  reapareix.  Va  carregat  d  objectes  estranys: 
un  corn  de  cacera,  una  pell,  un  bastó,  un  ca- 
vallet i  un  tamboret  plegable,  un  parell  de  pa- 
tins i  una  capsa  de  colors.Tot  baixant  t escala: 

El  coll,  no  l'haveu  pres? 


LA  MARE 

Sí. 

JOAN 

I  el  capell  de  feltre? 

LA  MARE 


Si,  peró  és  vell 

JOAN 

I  els  guants 

de  pell  de  guilla? 

KAATJE 

Sí,  home! 

JOAN 

Està  bé!  Els  elegants 
sa  pell  amb  pells  cobreixen  aquí  i  per  tots  els  pobles 
i  vui  que  un  cop  aRoma,  fins  els  romans  més  nobles 
semblin  ridícols,  pobres  i  gent  sense  valé 
quan  per  el  mont  Janícul  amb  ells  em  creuaré. 

KAATJE,  rient 

Qu'ets  orgullós! 


JOAN 

No  gaire;  és  sols  per  fer-te  honor 
quan  diguin,  al  trobar-me:  «Veieu  aquell  senyor 
més  majestuós  que  Cèsar,  amb  ses  mans  enguantades, 
amb  son  capell  de  feltre  i  ses  randes  preuades, 
que  avança  amb  aire  noble  i  amb  rialla  mofeta? 
És  el  cosí  digníssim  de  na  Caterineta!> 

LA  MARE,  rient 
Qu'ets  boig!  Però  què  portes  aquí? 


JOAN 

No  res:  misèries. 

LA  MARE 

Veiam!  Que  Déu  me  valga! 


JOAN 

Mare,  són  coses  series, 


indispensables! 


LA  MARE 

I  ara!... 

JOAN 

Que  no  hi  ha  lloc? 

LA  MARE 

Espera: 

vine'm  aquí.  Això  deixa-ho! 

JOAN 

Còm!  El  corn  de  cacera! 
Si  pel  camí  m'enutjo,  què  és  lo  que  hauré  de  fer? 

LA  MARE 

I  això? 

JOAN,  ensenyant  cada  objecte 

Una  pell  de  cabra;  si  plou  m'hi  abrigaré: 
colors,  un  bastó,  un  setge... 


LA  MARE 

Què  hi  portes  aquí  dins? 

JOAN 

Per  quan  sigui  a  la  Suiça,  me  n'emporto  els  patins. 

LA  MARE 

Però  que  ets  boig?  Que't  penses  que  tot  això  hi  cabrà? 

JOAN 

Si  no  hi  cab,  no  t'espantis:  ja  ho  portaré  a  la  mà. 

(a  Kaaije,  que  riu.) 

De  que  rius  tu? 

LA  MARE 

Bé,  vaja:  no  siguis  criatura! 
(Li  agafa  el  corn  de  cacera.) 

Això  deixa-ho! 

JOAN 

Més,  mare... 

LA  MARE 

I  si  el  teu  enuig  dura, 
canta  o  pensa  .amb  nosaltres. 

JOAN 

És  clar  que  hi  pensaré. 
(En  un  ímpetu  de  tendresa.) 
Oh,  sí!  Hi  pensaré  força,  força! 

LA  MARE,  besant-lo 

Fill  meu!  Ja  ho  sé!... 
Seràs  lluny  ja  aquest  vespre!  En  quin  hostal?  Amb  qui? 

JOAN 

Estigues  ben  tranquila!  Ara  bogejo  aixi, 

però  quan  en  Corneli,  qui  a  Dordrec  ja  m'espera, 

trobi  aquest  vespre,  creu-me,  que  ma  cara  severa 

se  tornarà,  i  cap  home  dels  qui  corren  camins 

durà  tanta  energia  ni  voluntat  a  dins! 

Si  ara  pel  goig  d'anar-me'n  mon  cor  vessa  ubriagucí 

ja  sabs  que,  un  cop  a  Itàlia,  vull  viure  amb  saviesa, 

com  un  xicot  ben  serio,  que  mira  sempre  avant 

a  tots  tres  estimant-vos,  i  amb  gran  fe  treballant! 

(íNo  han  ensellat  encara? 

LA  MARE 

Ho  sabrem  tot  seguit. 
(Agafa  el  sac  que  ja  íé  les  corretges  tancades  i 
surt  per  la  porta  de  l'esquerra.  Joan  resta  amb 
Kaatje;  la  mira  content, Joiós.) 

JOAN 

Oh,  Kaatje,  demà  a  Anvers!  Ja  hi  serem  a  la  nit! 

KAATJE 

Doncs  digues  que  t'alegra  d'un  modo  gran,  l'anadaí 

JOAN 

Ja  ho  veus  Kaatje:  grandíssim!  Pensa:  aquesta  vegad 
el  meu  viatge  és  possible,  és  cert,  és  veritat: 
ja  no  és  una  quimera  ni  un  somni  esbogerrat! 
Jo  que'ls  colors  adoro,  i  els  perfils  de  les  coses, 
i  una  gran  varietat  d'imatges  ben  hermoses 
veuré  desfilar  prompte  durant  els  meus  viatges 


KAATJE 

els  incessants  seguicis  de  sorprenents  paisatges. 
Cada  matí  la  tela  serà  nova  i  canviats 
els  rius  i  les  forestes  que  hi  eren  dibuixats; 
i  els  prats,  les  valls,  les  viles  i  els  horitzons  i  el  cel... 
I  un  cop  deixi  endarrera  les  montanyes  de  gel 
i  els  abims  sense  fons  que  les  ombres  roseguen, 
i  el  bersol  de  les  aigües  del  Rin,  que  aquí  se  neguen 
dintre  del  mar,  llavores... 

KAATJE 

Llavores,  què? 

JOAN 

Un  bell  dia, 
après  totes  les  joies  immenses  de  la  via... 

KAATJE 

I  els  séus  perills!... 

JOAN 

Sens  dubte,— més  fàcils  d'oblidar!...— 
Un  bell  dia,  de  sobte,  davant  meu  s'estendrà 
l'Italia! 

KAATJE,  somniadora 

Itàlia!... 


JOAN 

Oh  Kaatje!  És  un  jardí  que  envegen 
els  reis  i  que  grandiosos  palaus  per  tot  rodegen; 
un  jardí  que  en  ses  galtes,  de  la  mar  reb  el  bes 

que  cull  amb  ses  onades  les  flors  dels  taronges! 
Una  plana  riallera,  plena  de  gent,  i  arreu 
un  cel  blau  com  la  roba  de  la  mare  de  Deu. 
Imagina  les  roques  d'ont  cauen  les  cascades, 
els  grans  camins  que  passen  sota  enormes  arcades, 
els  monuments  mirífics  que  l'antigò  ha  deixat; 
el  tàlem  blau  de  glòria  de  l'espai  atzurat, 
i  sota  el  cel  claríssim,  sense  un  núvol  en  lloc, 
el  Vesubi  que  gita  les  flames  del  séu  foc!... 

KAATJE 

Tindràs  compte?... 

JOAN 

De  Roma  no  t'he  pas  explicat 
l'orgull,  i  de  Venècia  la  voluptuositat; 
la  bellesa  infinida  que  dóna  a  la  natura 
la  riquesa  fastuosa  de  llur  arquitectura; 
les  estàtues  viventes,  que  amb  llur  geste  vivent 
la  glòria  perpetúen  del  passat  sorprenent; 
com  l'home  s'estudia  per  a  vestí  amb  noblesa 
ses  actituts  de  noble  i  esculptural  bellesa? 
*Pels  murs  de  totes  bandes,  en  els  palaus  i  Sèus, 
els  quadres,  qui  us  recorden  que  l'home  és  fill  dels  Dé 
fan  que  l'ànima  trobi,  exaltada  o  seduida, 
la  vida  somniada  i  els  somnis  de  la  vida.* 

KAATJE,  amb  admiració 

Oh,  Joan! 

JOAN 

Ara  compara  amb  aitals  meravelles 


KAATJE 

nostres  eternes  boires,  nostre  cel  sense  estrelles, 
nostre  sol  sense  flames,  nostre  horitzó  sens  llum 
ont  els  colors  s'esfumen  en  la  grisor  del  fum, 
i  diga'm  si  pots  veure  desfilar  per  un  fresc 
els  nostres  Horts  pagesos  amb  llur  vestit  grotesc? 

KAATJE 

És  cert! 

JOAN 

Ah,  quan  un  pensa  que  certs  pintors  pretenen 
pintar-nos  els  paisatges  d'Holanda,  i  que  fins  tenen 
com  punt-d'honor  llur  manca  d'imaginació 
i  ens  pinten  gent  d'iglesia,  taverna  o  carreró! 
Abans  de  fé  el  retrat  d'un  moliné,  em  beuria 
el  írieu  oli  i  la  meva  tela  rosegaria! 
Rès  allí  és  lleig!  L'Italia  de  bellesa  està  xopa! 
Jo  pintaré  Déus  i  hèroes:  a  Júpiter  i  Europa. 

KAATJE 

Qui  és  Júpiter  ? 

JOAN 

Déu  era,  qui  en  brau  se  transformà; 
Europa  és  una  noia  que  ell  aima  i  vol  raptà. 
Això  passa  a  la  vora  del  mar.  Ho  veus?  Matina; 
un  tritó  bufa  a  dintre  d'una  conca  marina. 
El  Déu  la  marinada  flaira  amb  són  nas  que  fuma. 
El  sol  vermell,  de  porpra  tenyeix  els  raigs  d'escuma. 
I  mentres  que'l  Déu  taur  té  l'aigua  fins  al  pit 
i  Europa  riu,  i  estira  ses  banyes  fent  un  crit, 

de  nàia^es  l'esquadra  s'estén  per  totes  bandes 
i  amors  petitets  volen  pel  quadre  fent-hi  randes! 

KAATjE,  encisada 
Oh,  tu  podràs  pintar-los  uns  assumptes  tant  bells? 

JOAN 

Sí!...  Més  abans  precisa  que  segueixi  els  consells 
dels  mestres!  Que  treballi!  Que  adquireixi  talent! 
Que  en  dos  anys  la  paleta  no  deixi  ni  un  moment! 

KAATJE 

Dos  anys!  Sense  nosaltres! 

JOAN 

Passaràn  desseguida. 

KAATJE 

Sense  el  jardí  i  la  casa  aont  has  passat  la  vida! 

JOAN 

Per  tornar  fet  un  savi,  bé  ho  haig  de  fer  així! 

KAATJE 

Si  tornes,  Joan! 

JOAN 

Que  ets  boja?  Quines  coses  de  dí! 

KAATJE 

No  tots  els  qui  van  tornen! 


KAAFJE 

JOAN 

Què  vols  que'm  passi,  digues! 

KAATJE 

No  ho  sé.  En  dues  anyades...!  Del  treball  les  fatigues; 
la  mala  sòrt;  els  homes  dolents;  tu  sol  allà 
a  Itàlia,  i  els  teus  pares  ja  vells... 

JOAN 

Que  vols  callà? 

Veiam,  què  t'empatolles?  Mireu  que  ja  es  mania! 
Els  meus  pares  són  forts;  i  a  més,  ta  companyia... 
*Mentres  el  teu  afecte  tu  els  vulguis  prodigar, 
ells  m'han  dit  que  podrien  mon  retorn  esperar. 
A  ningú,  aquí,  fins  ara,  ha  fet  pó  aquest  viatge 
i  ets  tu  la  que  comences  a  parlar  sens  coratge, 
com  una  criatura  que  no  té  enteniment? 
Estàs  divagant,  Kaatje!  Jo  me'n  'nava  content* 
dispost,  amb  energia,  valent,  sense  recança, 
i  del  goig  de  l'anada  m'has  tret  la  confiança! 

KAATJE 

Joan,  Joan!  Perdona'm.  Ja  no  estic  trista;  ho  veus? 
He  mancat!  Però  pensa:  seràs  tant  lluny  dels  teus! 
És  tant  llunya  l'Italia!  I  l'espai  és  tant  gran 
que  té  deseparar-nos,  que  he  tingut  por!  Mes,  Joan, 
cal  que  del  teu  viatge  gaies  siguin  les  hores! 
Mira:  veus  que  contenta  que  estic? 

JOAN 

Sí,  però  plores. 


:1 

KAATJE 

Ai! 

JOAN 

Sigues  raonable!  Per  a  poder  pintar 
altra  cosa  que  rètols,  d'aquí  me  n'haig  d'anar. 
I  per'  devenir  savi,  i  en  el  meu  art  ben  destre, 
cal  que  me'n  vagi  a  apendre  com  se  fa  una  obra  mestr; 

KAATJE 

És  cert!  Mes  jo  pregunto:  Si  anar-se'n  és  prudent, 
cal  que  tant  lluny  te'n  vagis  per  a  tenir  talent? 
És  que  no's  pot  a  Holanda?... 

JOAN 

Què  dius,  criatura!  Aquí? 
A  casa,  havent-hi  Itàlia?  Que't  vols  burlar  de  mi? 
Mira:  si  devegades  m'has  vist  amb  cara  trista, 
és  que  Itàlia  em  seduía  com  a  tot  bon  artista! 
Jo  l'art  estimo,  Kaatje,  i  pels  ulls  d'un  pintor, 
aquí  tot  és  mentida,  tot  lleig,  sense  color. 
Aquí,  dins  lo  real,  tot  és  adotzenat, 
mentres  que  allà,  en  la  terra  ont  Rafael  ha  pintat, 
sota  aquell  sol  esplèndit  que  hi  exalta  les  coses 
i  ont  les  mateixes  runes  aparen  grandioses, 
allí  ont  ja  els  breçols  gronxen  mil  espectacles  bells, 
quan  el  pintor  s'exalta  i  arreplega  els  pinzells 
per'  donar  cos  i  forma  als  ideals  somniats, 
creu  tenir  raigs  de  sol  en  sos  dits  inspirats! 
És  sant  el  meu  romiatge  i  odio  de  tot  cor 
al  qui,  dient-se  artista,  empendre'l  li  fa  por. 


Kaatje 

Els  nostres  van  compendre-ho  i  el  feren  sens  recel: 
Hermskerk,  i  Moro,  i  Florís— el  flamenc  Rafael — 
i  abans  que  ell,  Swart  i  l'Orley  se  n'anaren  d'aquí 
cap  a  l'hermosa  Itàlia,  terra  de  l'art  diví, 
per'  retornar  gloriosos  i  coberts  de  lloré 
i  mestres  de  l'art  seva,  com  jo  retornaré! 

KAATJE 

Joan!  )  ^ 

JOAN 

Tots  ells  provaren  el  gloriós  romiatge 
per  seguir  llur  quimera,  i  alguns  durant  el  viatge 
feren  de  cent  oficis,  passant  dies  sencers 
sense  diners  ni  roba,  i  sense  menjar  res, 
dormint  allà  ont  s'esqueia,  pels  camps,  mig  despullats, 
mes  plens  d'entusiasme  i  sempre  confiats. 
Un  cop  eren  a  Itàlia,  com  els  xicots  anaven 
a  estudi,  per  a  apendre  les  lliçons  que'ls  donaven 
els  que  eren  aleshores  mestres  en  la  nostra  art: 
Tizià,  Rafael  Sanzio  i  el  sapient  Lleonard. 
*  Copiant  amb  atenció  llurs  frescos  i  llurs  teles, 
sentien  poc  a  poc,  mateix  que  les  esteles 
que  una  a  una  guarneixen  la  fosca  de  les  nits, 
mil  llums  desconegudes  encendre's  en  llurs  pits.  * 
Després  de  la  gran  lluita  de  dues,  tres  anyades, 
a  Holanda  retornaven  fent  llargues  caminades; 
però  '1  record  claríssim  d'aquell  dolç  temps  passat 
llur  existència  havia  per  sempre  il·luminat. 
Recorda  lo  que  Florís  deia  tornant  de  Roma 
—  malgrat  totes  les  glòries  que  va  tení  aquell  home;  — 


\ 

22  PAUL  SPAAK 

deia  :  que  la  més  alta,  la  més  gran  emoció 
tingué  quan  Miquel-Àngel,  radiant  d'inspiració, 
va  deslliurar  per  sempre  son  tità  presoner, 
fent  caure  la  cortina  del  Jutjament  Darrer! 

KAATjE,  amb  un  crit  d'admiració 
Oh  Joan! 

JOAN 

Comprens  ara  que  '1  meu  cor  necessiti 
tastar  també  tals  joies?  Que  jo  Itàlia  visiti? 
Que  deixant  les  tristeses,  que  són  nostre  costum, 
me  banyi  en  la  riuada  d'art,  de  bellesa  i  llum? 

*  Cal,  doncs,  quese'mpermetiqueambel  meu  cor  me'n 
per  a  que  expressar  pugi  lo  que  dins  d'ell  hi  hagi, 

i  pugui  après  tornar-lo  al  meu  poble  estimat, 
agrandit  per  l'exil,  i  pel  bateig  saWat!  * 

KAATJE,  entusiasmada 

Sí;  vés,  vés!  Sóc  sincera!  No  m'hi  oposo;  al  contrari! 
La  teva  anada  és  bella;  ton  exil  necessari! 

*  Ho  veus?  Mira;  no  ploro!  En  el  meu  cor  d'infant, 
quan  suara'm  parlaves  d'un  retorn  triomfant, 
havent  estat  a  Itàlia  per  a  seguir  ta  via, 

ja  has  vist  que  en  la  meva  ànima  cantava  l'alegria! 
La  teva  obra  pressento,  i  el  dia  que  aquests  murs 
il·lustris  amb  ta  glòria  tornant,  sigues  segur 
que  seré  la  primera  que't  rebrà  entusiasmada; 
seré  la  més  ditxosa  i  la  més  benhaurada!  * 

JOAN,  emocionat 
Kaatje!  * 


KAATJE 


23 


KAATJE 

Vés  sense  pena;  vés-te'n  sense  inquietut! 
Jo't  consolaré  els  pares  en  la  llur  solitut... 
Mes...  tu  els  escriuràs  força? 

JOAN 

Ja  ho  crec  que'ls  escriuré! 
I  tot!  Com  visc  a  Itàlia;  aont  vaig;  lo  que  faré; 
diré  quins  són  mos  mestres  i  amics! 

KAATJE 

Seràs  prudent? 

Força? 

JOAN 

Et  prometo,  Kaatje,  que  tindré  enteniment! 
No  tinguis  por!  Si  sembla  que  me'n  tingui  d'anar 
en  un  vaixell  que  l'hagin  construit  per'  naufragar! 
Els  perills  de  Venècia  no  són  més  grans  que  aquí ! 
Entregat  a  ma  tasca  ja  de  bon  dematí, 
apendré  sense  risc  allò  que'm  caldrà  apendre, 
...  i  molt  serà  que'ls  quadres  meus  no  acabi  per  vendre! 
Tu'n  tocaràs  l'estrena,  que  amb  els  primers  cabals 
te  n'haig  de  mercar  joies  de  perles  i  corals! 

KAATJE 

Què  ets  bo!  Jo  àdhuc  voldria  dar-te! 

JOAN,  somrient 

Què? 

KAATJE,  dubtant  i  donant-li  una  medalla 

Aquesta  imatge. 

per  a  que't  protegeixi  durant  tot  el  viatge! 
No  riguis! 

JOAN,  prenent-la 

Bona  Kaatje!  És  el  meu  cor  qui  riu! 
(La  besa.  En  aquest  moment,  la  porta  de  t es- 
querra s'obre  i  el  pare  de  Joan  apareix.  Som- 
riu al  veure  els  dos  nois.) 

EL  PARE 

I  bé,  fills  meus,  ja  és  l'hora,  que  veig  que  us  despediuí 

JOAN 

No,  pare;  la  besava  perquè  té  tant  bon  cor! 

EL  PARE,  acariciant  la  galta  de  Kaatje 
Això  sols  ho  veus  ara? 

JOAN 

No;  però  ho  veig  millor! 

EL  PARE  A 

I  aquesta  descoberta,  a  què's  dèu?  ■ 

JOAN 

Ben  senzill  : 
Ha  vist  que  me  n'anava  amb  recança  de  fill 
que  ha  de  deixà'ls  séus  pares,  i  ella  m'ha  consolat 
dient-me  que  us  estima  i  que  us  farà  costat! 

EL  PARE 

No  eren  sos  sentiments  un  secret  per'  ningú 

i  tots  els  coneixíem,  fill  del  cor,  fóra  tu! 
El  pàssa^Dcrt? 

JOAN 

Mireu-se'l...  Quina  literatura!... 
Primer  me  fa  el  retrat...  o  la  caricatura : 
Front,  naç,  cabells,  orelles,  boca  i  fins  el  mirar 
són  regulars  d'un  modo  molt  més  que  regular. 
Després  el  senyor  Batlle  seriosament  atesta 
que,  no  patint  de  lepra,  ni  havent  tingut  la  peste, 
tinc  dret  de  trotar,  córrer,  circulà,  anà  i  venir, 
i  em  poden  fer  petons  sense  por  de  morir! 

(Fa  un  petó  a  Kaatje.) 

EL  PARE 

Criatura!  Tens  la  lletra? 

JOAN 

Sí. 

EL  PARE 

A  Anvers,  sens  dilació, 
t'arribes  a  la  casa  d'Isaac  Salomó, 
darrera  de  l'iglesia.  És  home  força  atent. 
Tu  li  dónes  la  lletra,  i  ell  que't  dongui  l'argent. 
Guarda'l  bé  a  la  butxaca,  que  no'l  perdis... 


JOAN 


No,  pare! 

EL  PARE 

I  dóna-li  les  gràcies...  Mira,  ja  ve  ta  mare... 

(La  Mare  ha  entrat  per  la  porta  de  V esquerra. 
El  Pare  se  gira  cap  a  ella  i  fent  un  esforç  per 
a  aparentar  una  humor  tranquila.) 

I  doncs,  mare,  estem  llestos?  Tot  està  en  ordre? 

LA  MARE,  emocionada 

Sí, 

tot...  a  la  fi  està  en  ordre! 

EA  PARE,  a  Joan 

Molt  bé;  no  cal  sortí 

massa  tard. 

LA  MARE,  a  Joan 
Que  tens  gana? 

JOAN 

No;  gens  ni  mica,  mare; 
he  fet  un  desdejuni  com  un  verdader  frare! 

EL  PARE,  després  d'haver  anat  fins  a  la  porta 

En  Jacob  ja  l'espera  amb  el  cavall;  ja  pot 
anar-se'n;  la  valisa? 

LA  MARE 

La  cartera? 


EL  PARE 

Ho  tens  tot? 


KAATJE 

JOAN 

Sí;  tot. 

EL  PARE 

No't  manca  res? 

LA  MARE 

La  capa... 

EL  PARE,  anant  cap  a  Joan 

Bé,  fill;  i  ara 
ja  sols  te  cal  anar-te'n,  que  ja  és  l'hora. 

JOAN,  molt  emocionat 

Sí,  pare. 

EL  PARE,  abraçant-lo 
Fill  meu,  ara  te'n  vas, 

perquè  vàrem  compendre  que  no  calia  pas 

que  proibint-te  el  viatje,  nostre  amor  egoista 

portés  dol  i  recança  an  el  teu  cor  d'artista. 

Si  vàrem  consentir  aquest  viatge  a  Roma, 

si  veiem  que  t'allunyes  tot  sol,  ja  com  un  home, 

sense  que  la  confiança  ens  manqui  a  cap  dels  dos, 

és  perquè  sempre  fores  un  jove  seriós. 

I  quan,  après  l'absencia  de  les  dues  anyades, 

vindràs  a  casa  a  rebre  les  nostres  abraçades, 

estem  certs  que  has  de  dur-nos  del  país  dels  romans 

el  cor  honrat  i  noble  que  batega  en  mes  mans. 

JOAN 

Pare! 


28 


PAUL  SPAAK 


EL  PARE 

Els  consells  que's  donen  a  l'hora  dels  adéus 
són  superflus  i  inútils,  són  tardívols  i  breus. 
Als  records  infantins,  noble  veu  de  llinatge, 
has  d'acudir,  fill  meu,  quan  te  manqui  coratge. 
Si  jamai  tens  un  dubte  sobre'l  camí  a  seguí, 
recorda  bé  la  vida  que  aprengueres  aquí, 
que  vint  anys  la  veu  nostra  t'ha  ensenyat  a  conduir-te; 
ara,  avui,  la  veu  meva  no  té  res  més  a  dir-te! 
(Moviment  de  Joan.  El  Pare,  molt  emocionat:) 
Vés.Tem  a  Déu.Coratge.Pensa  que  al  costat  nostre 
sempre 'I  teu  lloc  t'espera  dessota  d'aquest  sostre; 
que  no  hi  ha  amor  tant  ample,  tant  gran  ni  tant  inten 
com  el  que  sols  batega  pel  retorn  dels  absents, 
i  per  al  germà,  tendre;  fidel,  pel  fill  ingrat, 
ell  sabrà  esperar  l'hora  que  tu  ens  hagis  tornat! 

JOAN,  abraçant-lo 
Ah  pare,  tu  no  dubtes... 

EL  PARE,  dominant  la  seva  emoció 
No,  fill  meu;  vés! 

JOAN,  a  la  seva  mare 

Oh  mare! 

LA  MARE,  abraçant-lo  fort 
Oh,  Joanet,  vina,  deixa  que't  faci  un  petó  encara! 

JOAN,  fent  un  petó,  tendrament,  a  Kaatje 
Kaatje! 


KAATJE 

KAATJE 

Joan! 

LA  MARE 

Fill! 

JOAN 

Mare! 

LA  MARE 

Quan  te  tornaré  a  veure! 

JOAN,  separani-se  d'ells  i  anant  cap  a  la  porta 
Ben  tost!  Pare,  a  reveure! 

EL  PARE;  des  del  marxa-peu 
A  reveure! 

JOAN,  desapareix  i  sols  se  sent  la  seva  veu 
4  A  reveure! 

KAATJE,  gíraní'Se  vers  els  pares,  els  besa  en  un 
ímpetu  de  tendresa 

I  que  us  estimo,  pares! 

AIXÍ  s'acaba  el  primer  acte 

I 

ACTE  SEGÓN 


Dos  anys  i  mig  després  d'haver-se'n  anat  en  Joan, 
els  séus  pares  enraonen  en  aquesta  mateixa  cambra,  a 
les  darreries  d'una  tarde  d'estiu.  La  Mare  fila  asseguda 
davant  de  la  llar,  ont  els  tions  flamegen.  El  Pare  se 
passeja  per  la  cambra  i  de  temps  en  temps  va  fins  a  la 
finestra.  La  porta  del  fons  està  tancada  i  hi  penja  una 
guirlanda  de  fulles  i  de  flors. 


LA  MARE,  aixecant,  de  sobte,  el  cap  i  escoltant 
Sents? 

EL  PARE,  s'atura  i  escolta 
És  Jacob  que  tanca  la  cort. 

LA  MARE,  després  d'un  silenci 

Que  no  hagi  pres, 
deixant  la  carretera,  les  prades  de  través! 
Kaatje  m'ha  dit  que  l'aigua  tot  el  camí  cobria. 

EL  PARE,  que's  torna  a  passejar 

Si  aquest  matí  de  Dordrec  ha  sortit,  ja  deuria 
essé  aquí. 

LA  MARE 

Mes  tu't  penses  que'l  noi  ha  matinat? 
Ahir  vespre  ja  estava  potser  molt  fatigat, 

Si  no  s'ha  llevat  d'hora,  no  haurà  reprès  el  trot 
que'n  vent  dinat. 

EL  PARE,  impacient 
Bé,  vaja! 

V  LA  MARE 

I  és  clar,  pobre  xicot! 

EL  PARE 

No  obstant,  crec  que  ja  hauria  d'èssé  aquí!  És  molt  esti 

LA  MARE,  impacienta 
Sèu!  Sembla  que  trepitgin  els  teus  peus  un  parany! 

EL  PARE,  aturant-se 
No  deia  pas  sa  lletra  l'hora  en  que  arribaria? 

LA  MARE 

No.  Ba!  Un  company,  sens  dubte,  que  haurà  trobat  fen 
Après  dues  anyades,  quantes  coses  a  dí! 


EL  PARE 


Si  jo  fos  d'ell,  et  juro  que  ja  seria  aquí! 
Que  tens  la  lletra? 

LA  MARE,  donant-l'hi 
Mira. 


EL  PARE 


Ja  te  r  has  ben  llegida? 


KAATJE 

LA  MARE 

Ja  ho  crec! 

EL  PARE,  seient  i  rellegint-la 

En  quant  a  informes,  no  passa  de  la  mida. 
No  trobes  pas  que  és,  vaja,  com  dir-ho...  estranya? 

LA  MARE 

En  què? 

EL  PARE 

Me  sembla  que  abrevía  un  xic  massa;  no  sé... 
«No  feu  saber  que  torno,  diu,  a  la  vila  aquesta; 
no  vull  cap  testimoni  de  ma  ditxa;  cap  festa.» 
Si  sembla  que  s'amagui! 

LA  MARE 

Això  és  un  somni  teu! 
Sa  lletra  és  com  les  altres! 

EL  PARE 

Una  mica  més  breu! 

LA  MARE 

És  clar:  com  que  ara  torna!  Per  força  es  dóna  compte 
que'ns  cal  que  la  veu  seva  ens  expliqui  ben  prompte 
lo  que'ls  séus  dits  fins  ara  nos  havien  escrit. 
Per  lo  restant,  recorda  son  menyspreu  pel  brugit 
de  recepcions  que  sembla  que  un  sigui  a  Carnaval; 
i  com  va  divertir-se  quan  el  retorn  triomfal 
d'aquell  cosí  de  Guda,  qui  tornà  de  Florència 

a  casa,  i  d'aleshores  ençà  perdé  la  ciència! 
A  mi,  tot  això  em  sembla  molt  natural. 

EL  PARE 

Potser... 
(Torna  a  passejar.) 
Així  que'ns  aparegui,  quina  ditxa,  muller! 

(S'atura.) 

Escolta!...  No... 

LA  MARE  k 

Però,  home,  assenta't  una  estona! 

EL  PARE 

Bé!  Jo  no  tinc  la  calma  que  la  filosa  et  dóna. 
Tot  esperant-lo,  entrega't  si  et  plau  al  somni  teu! 
Jo?  Mira:  Jo  m'agito!  Jo  l'estimo  al  fill  meu! 
I  em  sembla,  quan  te  miro  dintrede  ma  impaciència, 
que  lo  que  fa  que  trigui  sols  és  ta  indiferència! 

LA  MARE,  tranquilament 

Molt  bé!  Però  aquests  gestes  i  els  mots  que  ara  has  parla 
no  ens  el  duràn  a  casa  ni  una  hora  més  aviat. 
Jo,  per'  poder  pensar-hi  com  el  meu  cor  hi  pensa, 
em  cal  una  gran  calma  i  una  quietut  intensa. 

EL  PARE,  amb  bondat 
Sóc  aspre!...  Això  m'enerva!... 

LA  MARE 

Per  què,  si  l'esperem? 
Ja  fa  dues  anyades  que  altra  cosa  no  fem! 

Encara  no  era  fóra  d'aquesta  barriada, 
que  jo  ja  desitjava  que  sigués  de  tornada! 
Es  cert,  els  planys  inútils  me'ls  he  sabut  callar; 
però  així  que  va  anar-se'n,  ma  vida  es  va  aturar, 
com  si  del  cel  haguessin,  daurant  dies  sens  nombre, 
posat  sobre  la  casa  la  tristesa  d'una  ombra 
allà  ont  mes  mans  trobaven  llur  tasca  de  costum, 
mentres  la  meva  pensa,  molt  lluny,  cap  a  la  llum, 
a  cada  instant  del  dia  de  seguir-lo  tractava! 
Oh,  sí!  A  la  vora  vostra  el  meu  cos  continuava 
vivint;  però  us  robava  mon  cor  per'  que  volés 
vers  ell... 

EL  PARE 

Bé!  Moltes  gràcies! 

LA'MARE 

I  això  tant  vrítat  és, 
que  avui,  quan  ell  retorni  i  vegem  son  visatge, 
em  semblarà  que  torno  jo  també  de  viatge. 
Me'n  sóc  repenedida  d'haver-ho  fet  sovint. 
Pobre  Kaatje!  Tant  bona!  Que  callava  patint! 
I  tu!  Perquè  jo  ho  veia  que'l  teu  dolò  era  Hort! 

EL  PARE 

Sens  dubte:  més... 

LA  MARE 

Bé,  vaja!...  no  facis  el  cor  fort! 
Els  vespres,  quan  tornaves  de  passejar  pel  dic 
i  a  casa  no  trobaves  el  séu  posat  amic, 

no  és  cert  que  de  sa  absència  ne  senties  el  dol? 
I  quan  en  la  cadira  de  braces,  tu  tot  sol 
somniaves  tot  el  vespre,  sens  que  Kaatje  pogués 
fer  que'l  teu  cor  de  pare  en  và  no  l'esperés, 
creus  tu  que  jo  ignorava  cap  ont  ton  pensament, 
atiçat  pels  desitjós,  volava  incessantment? 

EL  PARE 

És  cert,  dóna!  És  terrible  lo  que  un  per  ells  pateix; 
de  fa  dos  anys,  no  trobes  que  no  sóc  el  mateix? 
L'absencia  dels  que  un  aima,  és,  sobre  tot,  crudel,  ,  j 
perquè  fa  neixé'ls  dubtes  que  tenen  gust  de  fel;  j 
els  sentiments  tots  perden  ses  fineses  lleugeres;  • 
com  no  sabs  res,  l'angunia  i  els  temors  exageres; 
tot  ho  veus  gran,  deforme,  i  ho  mudes  i  ho  transposes 
i  dins  l'indiferència  terrible  de  les  coses, 
pensant  que'ls  que  són  fóra  per  força  hauràn  canviat 
i  que  d'ells  sols  conserves  son  aspecte  passat, 
més  que  mai  te'ls  estimes;  però  malgrat  l'esforç, 
còm  te'ls  estimaries,  ai!  si  ja  fossin  morts! 

LA  MARE 

Bé,  calla!  No  suposis  que  ha  canviat  nostre  fill 

i  just  ara  que's  troba  a  la  fi  del  perill 

i  a  casa,  per  fi,  torna  nostre  estimat  artista, 

no  diguis  tristes  coses  ni  em  facis  posar  trista!... 

EL  PARE 

És  que'l  retard  m'inquieta!  La  nit  se'n  ve  corrents 
i  dintre  de  mitja  hora  ja  no  s'hi  veurà  gens. 
Aont  és  Kaatje? 

LA  MARE 

No  ho  sé. 

-  EL  PARE 

Que  ha  sortit  jo  diria. 

LA  MARE,  senyalant  la  porta  del  fons 

Que  no  has  vist  ses  guirlandes?  Per'  dar-li  una  alegria 

i  fer-li  una  rebuda  amable  i  triomfal, 

amb  sorra  ha  fet  dibuixos  al  davant  del  portal! 

A  les  cançons  barreja  sa  rialla  joganera... 

ja  des  d'ahir  que  canta  com  una  cadernera! 

EL  PARE 

Creus,  doncs,  que  com  germana  no  està  esperant-lo? 
LA  MARE,  somrient 

Sí, 

car  no  li  agrada  gaire  que  l'anomeni  així. 

EL  PARE 

I  tu  somrius? 

LA  MARE 

Sí.  Penso:  «Per  què  no?» 

EL  PARE 

És  veritat. 

No  obstant,  s'ho  calla? 

LA  MARE 

Ho  calla.  Mes  jo  he  ben  observat 


40 


PAUL  SPAAK 


que  gaudia  parlant-ne;  que'l  séu  nom  pronunciava 
amb  goig;  que  tot  lo  que  era  den  Joan  l'interessava; 
que'l  dia  que  ses  lletres  tenien  d'arribar, 
sempre  ella  la  primera  s'havia  de  llevar; 
i  encara  que  ho  ignori  el  séu  cor  ignocent, 
es  confon  amb  sa  vida  la  vida  de  l'absent. 


EL  PARE 

I  ell? 

LA  MARE 

Tornarà  a  casa  sense  haver  canviat; 
de  l'art  captiu,  portant-ne  l'esperit  encegat 
per  enlairats  projectes  i  follies  hermoses! 
Però  quan  l'hagi  vista  tant  fresca  com  les  roses 
i  sa  bondat  immensa  li  hagi  encisat  el  cpr, 
podrà  anar  lluny  de  casa  per  a  cercar  l'amor^ 


EL  PARE 

Ah!  de  totes  les  joies,  no'n  conec  cap,  mullé, 
com  fóra  per'  nosaltres... 

LA  MARE,  parant  l'orella 

Escolta!...  Algú  que  vé... 
(Kaatje  entra,  jovial,  per  la  porta  del  fons.  Du 
els  cabells  coberts  anib  una  lleugera  còfia,  i 
un  giponet  guarnit  de  pells.) 

EL  PARE 

És  Kaatje! 

LA  MARE 


D'ont  vens,  noia? 


KAAtJE 


41 


KAATJE 

Vinc  de  la  carretera. 

EL  PARE 

No  has  vist  ningú? 

KAATJE,  observant  llur  consternació 
Què  us  passa? 

ÉL  PARE 

Tant  trigar  m'exaspera 

i  està  inquieta  ta  mare! 

KAATJE,  rient 

Ets  tu  qui  està  agitat! 

(Es  treu  l'abriguet.) 
Fa  fret!  Fins  que  l'iglesia  de  Górcum  he  ovirat, 
he  anat  avant! 

EL  PARE 

Que  roja! 

KAATJE 

EI  vent  molt  fort  bufava! 

EL  PARE 

I  es  pot  sabé  ont  anaves? 

KAATJE 

Mira!  a  trobar-lo  anava! 
Pro  s'ha  fet  nit  i  a  casa  he  tornat,  fent-ne  via. 

Si  haguéssiu  vist,  oh  pares!  el  sol  quan  se  ponia 
darrera  dels  pollancres!  N'he  restat  encisada! 
Ja'ls  camps  tots  una  boira  banyava,  delicada; 
ja  dels  molins  les  ales  s'havien  aturat, 
i  un  aucell  en  un  arbre  de  la  diga,  amagat, 
al  sol,  qui  ja  tocava  les  prades  infinides, 
content  li  refilava  ses  cançons  escullides. 
Llavores,  oh  misteri!  com  si  fos  la  senyal, 
un  raig  de  sol,  de  porpra  ha  tenyit  el  canal! 
I  jo  he  pensat:  la  vila  tant  bellament  s'adorna 
perquè  aquest  vespre  el  nostre  Joan  a  la  llar  torna! 

EL  PARE 

Més,  no  l'has  vist! 

KAATJE 

No,  pare;  pel  camí  no  he  trobat 
ningú.  Has  vist  els  fullatges?  Digues:  què  t'han  semblat? 

LA  MARE 

M'agraden  molt! 

EL  PARE,  impacient 

Jo  trobo  que  és  estrany  lo  que  passa! 
I  el  séu  retard  comença  ja  a  durar  un  xic  massa! 

KAATJE 

Retard?  Si  no  ha  dit  l'hora!... 


EL  PARE,  descontent 

Ja  hauria  d'éssé  aquí! 

I  a  més,  no  li  costava  pas  gaire  el  prevent! 
És  una  criatura! 

KAATJE,  conciliadora 

No  sé  per  què  tens  pena 
avui.  Tot  just  el  dia  que  aquí  a  casa  l'emmena, 
no  tens  dret  d'escollir-lo  per  a  sentir-te  inquiet. 
Però,  és  que  de  queixar-nos  podem  tenir  el  dret, 
havent-nos  escrit  sempre,  com  ho  ha  fet,  mil  detalls 
de  sa  vida  i  viatge  i  de  tots  sos  treballs? 
Recorda  que  nosaltres,  en  ses  lletres,  sa  vida, 
amb  sos  esforços  i  èxits,  pas  a  pas  l'hem  seguida, 
i  que  de  sa  existència  ens  ha  dit  clarament 
tot,  sempre,  sens  guardar-se  ni  un  petit  incident! 

EL  PARE 

És  cert! 

KAATJE 

Quantes  vegades  hem  fruït  les  lectures 
de  ses  alegres  lletres,  farcides  d'aventures. 

EL  PARE 

És  cert! 

KAATJE,  s'asseu  als  genolls  del  séu  pare 

Recordes,  pare,  sa  lletra  de  Milà 
i  la  passada  astuta  que  an  el  pintor  jugà? 
I  quan  'sent  a  Ferrarà,  de  l'hostal  la  mestressa 
per  un  duc  el  va  pendre  i  li  va  dir  «Altezza!» 
an  ell!  a  qui  li  havien  volgut  fer  caritat 
el  dia  abans!  Recordes  lo  que  li  havia  passat 

a  Crèmona,  ont  el  compte  va  pagà  a  tall  d'artista, 
fent-li  el  retrat  a  l'oli  an  el  fill  del  fondista? 
I  Roma!  I  sa  sorpresa  davant  d'un  Moisès? 
I  Sant  Pere!  I  del  Papa  l'absolució!  I  après 
l'emoció  gran,  immensa,  de  la  lletra  que  un  dia 
ens  deia  que's  curava  d'una  gran  malaltia. 
I  après,  quan  a  Joan  Breughel,  el  flamenc,  va  trobar... 

EL  PARE,  rient 
Veig  que  tot  ho  recordes! 

KAATJE 

No  ho  haig  de  recordar! 
I  moltes  altres  coses!  Per  exemple:  la  broma 
que  vam  fer  amb  el  llibre  de  croquis,  que  de  Roma 
va  enviar,  i  el  rosari  que  comprà  per'  la  mare, 
i  el  collà,  i  l'arrecada...  Tot  ho  recordo  encara! 
Cada  vespre  comptava  jo  els  jorns  que  trigaria 
a  poder  tornà  a  veure'l,  i  en  mi  s'alleugeria 
l'ànima  dintre'l  pit,  i  el  cor  se  m'alegrava 
veient  que,  d'hora  en  hora,  són  retorn  s'acostava! 

LA  MARE 

En  ell,  doncs,  tu  pensaves?  » 

KAATJE,  simplement  i  riallera 

Oh,  sí!  I  en  ell  no  més! 
L'estiu  darrer,  quan  varen  celebrar  la  kermès, 
del  ball  i  del  seguici,  tant  se  m'en  va  donar; 
el  meu  cor  no  tenia  pas  ganes  de  dançar, 
i  quan  jo  contemplava  els  aires  i  la  cara 

dels  joves  que  voltant-me  feien  la  gara-gara, 
ja  alegres,  ja  seriosos,  tristois  o  esbogerrats, 
«Nostre  Joan»,  pensava,  «val  més  que  tots  plegats.» 
Per  xò  aquell  dia  al  vespre,  quan  aquell  bé  de  Déu 
de  dances,  jo  volia...   (S'interromp  bruscameni. 
Aixecant-se  dels  genolls  del  pare:) 

Mes,  per  què  ho  pregunteu? 

És  tant  natural! 

EL  PARE,  afectuós 

Kaatje,  sí  que  ho  és,  i  demà, 
quan  el  cervell  s'espremi  per  a  podé  esplicà 
alguna  cosa  nova  que  encar  no  coneguem, 
serà  molt  que  no  pugui  dir-li:  «Si  ja  ho  sabem» 
Vrítat? 

KAATJE 

Sí!...  Tu  te'n  burles! 

LA  MARE 

Però,  no  veus  que  riu? 

EL  PARE 

Sí,  ric,  i  reconec,  per  tot  lo  que'ns  escriu, 

que  és  el  miUor  dels  joves!  No  obstant,  m'agradaria 

que  per  a  vení  a  casa  fes  un  xic  més  de  via! 

(Durant  aquesta  conversa,  la  claror  del  dia  s'ha 
apagat  lentament  La  Mare  encén  la  làmpara 
de  coure  que  hi  ha  damunt  de  la  taula.  La 
cambra  sols  està  il·luminada  per  sa  flama  i 
per  la  de  la  llar.) 

LA  MARE 

Ja  és  negra  nit! 

EL  PARE,  havent'Se  acostat  a  la  finestra 

Fa  fosca!  No  s'hi  veu  gens  a  fóra! 
Podia  prevenir-nos  que  arribava  a  aquesta  hora! 
No:  això  no  l'hi  perdono! 

LA  MARE,  alarmada 

Potser  s'haurà  perdut! 

0  potser  amb  tant  córrer  del  cavall  ha  caigut!... 

KAATjE,  tranquilitzant'los 

1  ja  vindrà!... 

EL  PARE 

A  quina  hora?  Ja'l  retard  em  consterna! 

LA  MARE 

1  si  a  Jacob  manàvem  que  anés  amb  la  llanterna 
en  busca  d'ell?  F.ncara  deu  essé  aquí! 

EL  PARE 

Sí,  encara. 
(A  Kaatje.) 
Mes  tu,  cóm  tant  tranquila  pots  estar-te? 

KAATJE 

Jo,  pare? 

Perquè'l  meu  cor  vostraansia  compartir-la  nogosa! 
(U obliga  a  seure  i  s'asseu  al  costat  cVell.) 

Sovint,  la  confiança  que's  té  en  alguna  cosa, 

que  no  és  la  sola  causa  que  la  fa  succeí? 

Jo  sento  que'ns  arriba,  que  és  aprop,  que  és  aquí, 

que  pel  camí  galopa!  Ho  veig  clar  com  el  dia! 

Fa  tres  anys;  aleshores,  quan  el  llatí  aprenia 

a  ca'l  rector,  els  vespres  quan  venia  a  sopar, 

jo  seguia  els  séus  passos  i  mai  me  vaig  errar. 

La  mare  allí  filava;  jo  seia  a  l'altra  banda 

tot  barrejant  mos  somnis  i  els  boixets  de  la  randa. 

I  em  deia:  «Té:  ara  deixa  la  rectoria;  passa 

darrera  de  l'iglesia;  ara  creua  la  plaça; 

ja  és  al  carrer,  ara  obre  la  porta  del  jardí 

i  puja  les  escales  vivament;  ja  és  aquí! » 

I  al  veure'l,  una  immensa  emoció,  una  alegria, 

una  infinida  joia  tot  el  meu  cor  omplia... 

Sentiu? 

(Pronunciant  amb  febre  aquestes  darreres  pa- 
raules, Kaatje  s'ha  aixecat  bruscament.  Se 
sent  soroll  afòra.  Els  Pares  s'aixequen  també.) 

LA  MARE 

Joan! 

KAATJE 

Ja  arriba! 

LA  MARE 

Joan! 

EL  PARE,  obrint  la  porta 

Ets  tu,  Joan? 

JOAN,  apareix  i  s'atura  al  peu  de  la  porta 
Sóc  jo! 

EL  PARE,  obrint-li  els  braços 
Fill! 

LA  MARE,  besant-lo 
Fill  de  l'ànima! 


des  de  la  matinada! 


Entra! 


EL  PARE 

T'estàvem  esperant 

LA  MARE 

Mon  Joan! 

EL  PARE 

Quin  trigar! 


JOAN,  qae  no  s'ha  mogut  del  lloc,  aparta  els  séus 
pares  amb  la  mà  i  molt  emocionat 

Pare,  voldria...  parlar-te  abans  d'entrar. 

EL  PARE,  sorprès 
Abans  d'entrar?  Què  passa?  Estic  impacient! 

JOAN,  amb  esforç 

Primer,  perdona'm,  pare,  que  fins  aquest  moment 
hagi  callat!  Jo  dubto  si  em  voldreu  rebre  o  no 
tal  com  us  vinc!...  Jo  temo  vostra  amonestació, 
car...  no  vinc  sol!...  Ma  esposa... 

EL  PARE,  estupefacte 

La  teva  esposa? 

JOAN 

Sí; 

la  meva  esposa,  pare... 

EL  PARE 

No  entenc... 

JOAN,  sempre  davant  de  la  porta  oberta 

És  aquí  amb  mi! 
Tindreu  compassió  d'ella,  oh  pare,  quan  sabreu 
qui  fou.  Jo  vos  ho  prego;  abans  no  la  jutgeu. 
Oh,  jo  no  intento,  pare,  trobà  una  escapatòria. 

EL  PARE 

Parla! 

JOAN 

No  puc  contar-vos  ara  tota  l'historia. 
Més  lo  que  cal  saber-ne  sentiu:  Tres  mesos  fa 
que  en  una  iglesia,  a  Roma,  ens  uní  un  capellà, 
i  aquí  la  meva  dóna  us  emmeno.  Ja  ho  sé 
que  tinc  culpa,  més  juro  que  és  digna  ma  mullé 
d'ésser  la  vostra  filla  i  viure  a  casa  nostra... 
Més  si  l'opinió  aquesta  no  fos  l'opinió  vostra... 
si  no  poguéssiu  rebre-la  i  acullir-la  com  cal... 
És  sols  per  xò  que  resto  aquí  al  peu  del  portal!... 

LA  MARE,  alarmada 

Joan! 

EL  PARE 

Tu  que  sabies  nostra  benevolença, 
si  no  ments,  com  callaves,  i  mostres  ta  temença? 

JOAN 

Oh  pare! 

EL  PARE 

Si  desitges  entrà  aquí  dignament, 
per  què'l  fet  amagaves  igual  que  un  mancament? 

JOAN,  sempre  a  la  porta,  suplicant 

Sigues  dü  i  sever,  pare;  aquest  és  el  teu  dret; 
més  respon-me  depressa,  t'ho  prego...  ella  té  fret... 

EL  PARE,  després  d'una  pausa 
Que  entri! 

JOAN,  se  gira  i  li  diu  carinyosament 

Pomona...  Vine,  entra,  tens  fret? 
(Dient  aquests  mots,  s'ha  acostat  carinyosament 
a  Pomona,  qui  entra  dubtant  i  temerosa.  Va 
coberta  amb  un  mantell  que  li  envolcalla  tot 
el  cos,  i  du  sos  negres  cabells  voltats  d'un  xal.) 

POMONA,  responent  a  Joan,  tímidament 

Un  poc. 

JOAN,  a  son  pare 

Ja  li  permets  que's  posi  a  la  vora  del  foc? 

(Acompanya  a  Pomona  a  la  Han) 
Vols  seure  una  estoneta? 

poMONA,  amb  veu  baixa 

No,  no :  ja  estic  bé  dreta... 
(Un  llarg  silenci.  Els  Pares  i  Kaatje  han  obser- 
vat l'ilaliana  sense  fer  ni  un  geste.) 

JOAN,  dret,  al  costat  de  la  taula,  es  decideix 
a  parlar,  molt  emocionat 

Suara  et  deia,  pare,  que  tot,  tot  ho  sabries, 
i  que  de  la  sòrt  nostra  després  decidiries... 
(A  la  Mare  i  a  Kaatje,  que  se'n  van  cap  a  la 
porta:) 

No  us  en  aneu:  quedeu-vos!... 

(Després  de  dubtar:)  A  Roma,  jo  vivia, 

a  la  mateixa  casa  dels  séus  pares;  un  dia 

vàrem  fer  coneixença,  com  passa  entre  veíns... 

Pel  magatzem  passava  jo  tots  els  dematins... 

Ens  vam  fé  alguns  serveis...  I  a  més  jo  estava  sol... 

Ma  solitut,  a  voltes,  no  tenia  consol; 

ritalia,  amb  ses  belleses,  té  també  melangia... 

—  mes  lletres  us  parlaven  sols  dels  jorns  d'alegria... 

però  amb  ses  estridències  sovint  me  feia  mal 

i  m'esqueixava  l'ànima  d'home  septentrional! 

Quantes,  quantes  vegades  he  de  cor  anyorat 

dessota  de  l'eternament  blava  immensitat 

els  matiços  de  nostres  estacions  indecises, 

i,  laç  ja  de  les  viles  famoses,  nostres  grises 

ciutats,  i  la  silueta  tranquila  i  armoniosa 

d'un  moli  de  l'Holanda,  a  la  vora  del  Mósa! 

Per  apartar,  Ilavores,  el  record  corprenent 

jo  me  n'anava  a  seure  en  mig  d'aquella  gent 

que'l  meu  cor  embaumava  amb  la  dolçò  amical 

de  llur  parla  afectuosa  i  tendra  i  musical... 
Allí  la  vaig  conèixer...  Ella  era  la  més  gran 
i  àdhuc  la  més  bonica...  I  em  consolava  quan 
jo  estava  trist,  mirant-me.  Quan  jo  sol  treballava 
dins  del  tallé  i  mon  somni  de  conduir  provava 
mos  dits  i  ella  cantava,  quin  goig  oir  sa  veu! 
Jo  els  vespres  a  la  porta  li  deia  el  viure  meu 
i  aconortant  prop  d'ella  mon  greu  anyorament, 
li  parlava  d'Holanda  i  de  la  nostra  gent. 
Ella  callava  sempre,  més  jo  son  cor  sentia; 
i  aixís  en  mi  va  néixer  l'amor  de  dia  en  dia! 
Entre  mig  d'aquells  homes  d'un  món  desconegut 
sols  per  l'amistat  d'ella  ma  fe  s'ha  sostingut! 
Car  si  passem  jornades  senceres  de  dolors 
en  incessants  batalles  els  pobres  somniadors, 
al  menys  ella  exaltava  ma  força  delirant 
i  m'ajudava  en  l'obra  mon  treball  estimant! 
En  res  precís  pensàvem;  cap  projecte  prenia 
cos  en  nostra  esperança;  quan  veus-aquí  que  un  dia, 
tornant  d'un  tom  que  férem  cap  al  tard  pels  afores, 
emmalaltit  vaig  caure.  Mes  lletres  d'aleshores 
al  corrent  van  posar-vos,  més  restà  inexplicat 
lo  que  era  inexplicable:  sa  dolçor,  sa  bondat, 
ses  atencions,  son  noble  sacrifici  infinit 
de  no  deixar  ni  una  hora  el  capçal  del  meu  llit, 
trobant  per  a  guarir-me  lo  que  calia  trobar! 
Mare,  si  visc,  és  ella  tant  sols  qui  em  va  salvar! 

LA  MARE,  plorant 

Joan! 

JOAN 

Això  feu  que  encara  molt  més  ens  estiméssim. 

A  cada  atenció  nova,  semblava  que  sembréssim 
uns  grans  d'amor  a  dintre  del  cor.  L'amor  aquesta 
hi  arrela,  creix,  fa  fulles,  teixeix  una  foresta 
que  us  volta  amb  son  brancatge... 

EL  PARE,  rudament 

Més  per  què  vas  callar? 

JOAN 

Tens  molta  raó,  pare.  Quan  per  fi  em  vaig  curar, 
devia  deixar  Roma  i  empendre  mon  viatge 
de  retorn.  Més  sens  ella...  me  mancava  el  coratge... 
Altrament,  l'amor  nostre  ja'ns  havia  permès 
que  sense  ni  parlar-ne  ens  haguéssim  promès! 
Aquí  és  ont  nostra  errada,  potdir-se,  ha  començat! 
Escriure?  Ta  resposta  molt  hauria  trigat, 
i  acàs  per  a  portar-me  lo  temut  refús  teu; 
i  com  que  jo  sentia  que  viure  al  costat  séu 
m'era  forçós,  pensava  que  la  meva  passió 
tornar  no'm  deixaria,  si  tu  me  deies  «no!» 

LA  MARE 

Joan! 

EL  PARE,  amb  còlera  retinguda 

I  en  l'admirable,  gran  desig  de  reveure 
tos  pares,  oblidares  tot  respecte,  tot  deure! 
Deliciós,  magnífic!  Els  fills  van  progressant! 
Primer  de  tot,  casem-nos!  Després  ja'ns  ho  diràn 
si  el  pare,  el  vell  xaruc,  content  o  trist  està. 
Al  menys  podrem  mirar-li  la  cara  que  farà 

quan  tot  de  cop  se  trobi  davant  lo  irremeiable; 
i  si  això  no  li  agrada,  l'engegarem  al  diable! 
Abans  el  pare  era  amo,  donava  el  séu  consell 
i  cap  fill  ni  gosava  pensar  riure-se'n  d'ell ! 
Però  avui  dia  el  pare  es  un  ningú,  un  bailet; 
ell  dèu  l'obediència  i  l'estar-se  quiet! 
Tothom  fa  '1  que  li  sembla,  i  es  pot  fé  emmullerà 
pel  primer  monjo  o  clergue  que  li  vingui  a  la  mà! 
Pendre  consell?  I  ara!  Escriure?  És  massa  lent! 
Primer  de  tot,  casem-nos!— L'astucia  és  excel·lent! 

JOAN 

Pare! 

EL  PARE 

I  quan  satisfeia  les  seves  esperances 
i  aquí  tots  l'esperàvem  cantant-li  ses  lloances 
segurs  dels  séus  afectes  tendrement  filials, 
de  cor  remerciant-lo  per  ses  lletres  lleials 
que  a  nostra  ànima  inquieta  confiaven  sa  vida... 
vet-aquí  que  allà  a  Itàlia  el  senyor  se  marida! 
Amb  qui?— Ma  ximpleria  també  els  séus  límits  té! 
En  tota  aquesta  historia,  què  hi  ha  de  verdadé 
i  què  de  fals?  Què  d'ella  podem  creure  nosaltres? 

JOAN 

Oh  pare! 

EL  PARE 

Per  ventura  sé  d'ont  veniu  vosaltres? 
Sé  qui  són,  per  ventura,  els  teus  amics  de  Roma? 
La  cosa  és  ben  senzilla;  Tu  et  vas  dí:  A  aquell  pobre  hon 

de  casa  res  li  importa.  Millor,  si  tot  ho  ignora! 

D'ont  venim?  Què  pot  fer-li!  Quina  és  aquesta  nora 

que  hi  emmeno  a  casa?  Això  tampoc  li  importa! 

Som  nosaltres!  Obriu-nos  de  bat  a  bat  la  porta! 

I  qui  content  no  estigui  és  perquè  està  tocat! 

No  és  cert?  Prò,  veiam,  digues:  Què  és  lo  que  t'has  pensat?... 

JOAN,  tremolant 

Pensava  que  mostrant-vos  sincerament  mon  cor, 
en  vostre  acull  hi  hauria,  pare,  menys  de  rigor; 
i  que  nostra  aventura  tant  natural  semblava, 
que  se'ns  perdonaria...  Amb  ella  jo  comptava! 
« Potsé  has  fet  mal— me  deia— però  així  que  l'hauràn 
vista  i  que  ses  mirades  vers  ells  s'aixecaràn, 
quan  veuràn  que  és  tant  bona  i  que  jo  sóc  ditxós, 
per  força  a  casa  ens  tenen  de  perdonà  a  tots  dos!» 

LA  MARE,  sense  gosar,  no  obstant,  acostar-se- li 

Oh  Joanet,  no  ploris,  no  ploris  pas  així! 
Pare!... 

EL  PARE,  violentment 

Que  calleu,  mano!  Sols  jo  sóc  l'amo  aquí! 
Plora!  Però  què  amaga  darrera  del  séu  plor? 
De  què's  queixa?  Que  calmi  ell  mateix  sa  dolor! 
Els  savis  d'allà  a  Itàlia  ja  l'han  espavilat! 
Si  ja  no'ns  necessita!  Si  ja  tot  ho  ha  explicat! 
«A  casa  el  senyor  no  entra  si  an  ell  no  l'acceptem 
amb  sa  senyora  esposa!»  I  si  tant  sols  dubtem, 
se  n'anirà,  deixant-hi  al  pare  i  a  la  mare, 
oblidant,  per  aquesta  efímera  amor  d'ara. 

la  nostra,  sens  compendre  que  poguem  rebutjar-lo 
sense  fer-li  rialletes  i  sense  amanyagar-lo! 

(Durant  les  darreres  paraules  que  el  Pare  pro- 
nuncia amb  còlera,  en  Joan,  desesperat,  re- 
prèn el  mantell  i  el  berret  que  havia  posat  so- 
bre la  taula,  fa  signe  a  Pomona  i  els  dos  avan- 
cen cap  a  la  porta  per  ont  entraren.  La  Mare 
i  Kaatje,  esparverades,  no  gosen  moure's.  De 
sobte,  el  Pare  s'adona  del  moviment  dels  dos 
joves.  Bruscament  s'atura  de  fer  càrrecs.  Diri- 
gint-se an  en  Joan  sordament,  després  amb 
una  emoció  difícilment  retinguda.) 

Aont  vas?...  Qui  et  diu  d'anar-te'n? 

LA  MARE,  suplicant 
Pare! 

EL  PARE,  poc  a  poc,  SOfoCüt 

Creus  tu  que  jo 
no  t'aimo  tant  que  pugui  anar  fins  al  perdó? 

JOAN,  en  un  ímpetu  de  reconeixement 

Ah  pare!  Bé  has  de  veure...  Com  dir-t'ho?...  Ella  és  tant 
Ho  és  tant!  (A  Pomona:) 

Ja  te'n  fas  càrrec?  Has  comprès  que'ns  perdona? 

(Al  Pare:) 

Que'l  perdó  guanyem  deixa!  Serà  millor  guanyat 
per  la  justícia  vostra  que  per  vostra  pietat! 
Mare!  Mamà!  Ella  és  digna,  ben  digna  del  teu  cor! 
Jo  t'ho  asseguro! 

(A  Pomona:)      I  ara,  oi  que  ja  no  tens  por? 
Vrítat  que  has  vist,  Pomona,  com  m'estimen  aquí? 

POMONA 

Sí! 

JOAN 

I  que  perquè  m'estimes  els  estimaràs? 

POMONA 

Sí! 

JOAN,  amb  febre,  plorant  de  goig  i  emoció 
Ah  pares,  si  sabéssiu  l'ansia...  Quin  goig  el  meu! 

EL  PARE,  calmant-lo 
Bé,  vaja,  bé;  no  ploris!  I  calma't,  fill ! 

JOAN 

Veieu? 

Encara  per  l'angoixa  d'aportar-vos  dolor 
ne  tinc  l'ànima  opresa  i  me  fa  mal  el  cor! 

(Senyalant  a  Pomona:) 
Ella  àdhuc,  qui  m'excusa  i  ma  còmplice  n'és, 
per  la  mateixa  angunia  tenia  el  cor  oprès. 
Quant  més  ens  acostàvem  a  aquesta  terra  amada, 
molt  més  nostra  tristesa  era  desconsolada. 
Endevinant  la  joia  que  anava  a  enderrocar 
aquí  nostra  arribada,  ens  vàrem  aturar 
cent  voltes;  s'aturaven  els  cors  dintre  del  pit; 
no  gosàvem  parlar-nos;  i  ara,  quan  s'ha  fet  nit. 

per'  resà  un  pare-nostre,  de  cavall  ha  baixat 
quan  jo  la  llum  aquesta  des  de  lluny  li  he  ensenyat! 

(Per  ella:) 

Cal  que  reposi!  Quines  diades  horroroses! 


LA  MARE 

I  tu?  Si  estàs  amb  febre! 


per'  dir! 

LA  MARE 

Què  heu  menjat? 


JOAN 

Oh,  jo  tinc  masses  coses 


JOAN 

Mare,  ni  una  molla  de  pa! 


LA  MARE 

Oh  pobre  fill  meu!  Vine,  i  us  donaré  menjà! 
La  cambra  és  més  calenta  i  molt  milió  hi  sereu... 

(La  Mare  obre  la  porta  de  l'esquerra.  En  Joan 
fa  signe  a  Pomona  de  que'l  segueixi,  i  surt 
també  davant  del  Pare.  Aquest,  quan  arriba 
al  pas  de  la  porta,  se  gira  cap  a  Kaatje,  que 
durant  tota  V escena  ha  restat  immòbil  i  silen- 
ciosa, esparverada,  en  un  reco  de  la  cambra,  a 
la  dreta.) 


EL  PARE 


Que  véns,  Kaatje? 

KAATJE,  amb  esforç 
Sí,  pare! 

{El  Pare  suri.  Kaatje  fa  alguns  passos,  arriba 
vora  la  taula  i  cau  asseguda  sobre  una  cadira. 
Amb  la  cara  en  els  braços,  plora.) 

Déu  meu!  Déu  meu!  Déu  meu! 


AIXÍ  s'acaba  el  segón  acte 


ACTE  TERCER 


Apenes  quatre  mesos  són  passats  des  de  que  en  Joan 
va  retornar  d'Italia.  En  la  gran  cambra,  més  clara  a  causa 
de  la  blancor  de  la  neu  que  cobreix  la  campinya,  en  una 
tarde  de  Febrer,  la  mare  den  Joan  s'ocupa  en  diversos 
quefers.  Kaalje,  asseguda  vora  la  llar,  fa  puntes  en- 
feinada.  Pomona,  dreta  al  costat  de  la  finestra,  mira  som- 
niadora com  voleien  les  bolves  de  neu.  El  silenci  és  de 
pau,  però  llord.  Joan,  de  sobte,  surt  a  la  porta  del  séu  ta- 
ller al  replà  de  l'escaleta.  Acaba  d'interrompre  el  treball 
i  baixa  amb  la  paleta  a  la  mà;  crida  en  veu  baixa  a  Po- 
mona, qui  li  gira  l'esquena. 


JOAN 

Què  fas,  Pomona? 

POMONA,  sense  moure's 

Miro  com  va  caient  la  neu. 

JOAN,  que  s'ha  acostat  a  la  finestra 
i  hi  mira  també 

Quan  un  els  ulls  aixeca,  que  està  volant  se  creu. 
Un  sembla  alleugerir-se,  mentres  els  flocs  tant  bells 
vesteixen  nostra  Holanda  de  blancs  i  rics  mantells 
aont  foren  els  canals  glaçats  els  entredosos. 
Paisatges  bells! 

KAATjE,  qui  els  ha  escoltat  i  ha  girat  els  ulls 
cap  a  la  finestra 

Hermosos! 

POMONA;  sempre  immòbil 

Oh  sí,  molt!  Fastigosos! 

JOAN 

Per  què  això  dius? 

POMONA 

Que  és  lleig,  que  és  fret,  ara  pensava. 
Ah  muntanyes  violetes  que  jo  anyor!  Ah  mar  blava! 
La  llosa  aont,  escalfant-se,  s'adormen  els  lluerts! 
Els  olivers  feréstecs  de  raigs  de  sol  coberts!... 

JOAN 

Això,  no  obstant,  Pomona,també  pot  contemplar-se! 
El  congelat  silenci  de  les  fonts  al  glaçar-se, 
sembla  que  de  les  coses  els  gestes  ha  sospès 
i  apar  que  de  quiscuna  la  posa  hagi  sorprès. 
Els  braços  dels  molins  i  les  branques  dels  arbres 
l'immobilitat  tenen  blanca  i  freda  dels  marbres. 
Les  formes  s'atenúen,  són  esmortuits  els  tons, 
bellugen  sols  els  prismes  del  gel;  dormen  els  móns! 
De  gran  monotonia  i  etern  és  l'estiu  vostre: 
cada  any  quatre  vegades  muda's  l'escena  nostra! 
Aquest  fret... 

POMONA 

És  la  tomba! 

JOAN 

Aquesta  pau... 

POMONA 

No  és  viure! 

JOAN 

Ets  trista..» 

POMONA 

Per  ventura  tu  creus  que  puc  somriure? 
En  el  meu  cor  hi  neva  i  en  l'ànima  hi  tinc  gel! 
Ni  un  sol  cop  en  tres  mesos  hem  vist  el  blau  del  cel ! 
Si  al  menys  una  ventada  les  boires  s'endués 
i  en  nostra  primavera  pensar  ens  permetés! 
Pro  sempre  neu  i  neu,  i  quan  no  neu,  la  pluja, 
i  més  pluja  i  més  neu...  per  força  un  hom  s'enuja! 

JOAN 

Sí,  quan  no's  té  cap  feina;  no,  si  s'està  ocupat! 

POMONA 

Com? 

JOAN  //  ensenya,  rient,  un  gros  estrip  de  la  faldilla 
Mira,  a  la  faldilla  sorgint-hi  algún  forat. 

POMONA 

Hermosa  tasca! 

JOAN 

Prova  de  fé  en  el  coixí  randes. 

POMONA 

Ah  sí! 

JOAN 

Kaatje's  podria  distreure  a  totes  bandes. 

POMONA 

Kaatje  és  perfecta! 

JOAN,  conciliador 

I  vaja,  somniant  ens  enervem... 

LA  MARE 

Joan  té  raó  de  sobres  :  aquí  tots  treballem; 
per  xò  el  cel  pot  ser  gris  i  poden  fer  glaçades 
i  per  les  xemeneies  xiular  fortes  ventades... 
d'un  cap  de  l'any  a  l'altre,  vivim  de  bona  humor. 
Que  no'l  sentiu  a  Itàlia  per  el  treball  l'amor? 
Que's  menja  devegades  a  Itàlia  se  suposa! 

POMONA 

Senyora,  a  casa  nostra  se  menja  poca  cosa! 
Tot  és  tant  gai  i  tanca  tot  tanta  d'harmonia, 
que,  si  un  volgués,  de  raigs  de  sol  se  nodriria! 

LA  MARE 

Molt  maco!  Doncs,  a  casa,  natura  se  revenja 
i  ens  dóna  a  tots  nosaltres  desitjós  d'altra  menja... 
No  és  pas  guaitant  al  cel,  tothora  embadalit, 
que  un  hom  substitueix  el  pa  d'ahi  a  la  nit! 

JOAN 

A  Roma  tu  no  estaves  així  tant  ensopida... 

Anima't!  Au,  sacseja't  i  fes  acte  de  vida! 

Ja  fa  més  de  vuit  dies  que  al  taller  no  has  pujat. 

POMONA 

Que  sí! 

JOAN 

Que  no!  El  meu  quadre  darrer  ni  l'has  mirat! 

POMONA 

Què  hi  fa! 

JOAN,  sorprès 

A  Roma  ma  feina,  no  obstant,  t'interessava 
i  jo  tos  bons  consells,  agrait,  escoltava. 

POMONA,  bruscament 
Si  d'ençà  que  ets  a  Holanda  ton  treball  no  val  res! 

JOAN 

Mercès! 

POMONA 

Sí,  ja  l'he  vista,  ta  tela,  i  sé  lo  que  és! 

JOAN 

I  et  sembla?... 

POMONA 

Molt  dolenta :  d'accent  desproveida : 
en  ton  Festí  dels  Déus  no  hi  ha  ni  goig  ni  vida! 

KAATjE,  protestant 
Jo  penso  que,  al  contrari,  magnífica  serà! 

LA  MARE 

Sí;  molt  hermosa! 

POMONA,  rient 
Vaja,  lo  millor  és  callà. 

JOAN 

Després  de  ta  visita,  després  dues  setmanes, 
potsé  ha  canviat  el  quadre... 

POMONA 

Ja  que  paré'm  demanes, 
tos  déus  no  tenen  vida;  no  hi  ha  composició 
al  quadre;  són  els  cossos  apagats  de  colo. 
Ton  Júpiter  fa  cara  de  vell...  Quina  lletgesa! 
Recorda  del  Bronzino  VHebè,  de  sa  bellesa 
l'èsclat!...  Allò  és  pintura! 

JOAN,  entristit 

Tot  el  coratge'm  treus! 

POMONA 

Ta  tela  és  esguerrada!  Ja'ls  pots  borra  els  teus  déus! 

KAATJE,  indignada 
No,  Joan!  És  molt  bella! 

POMONA 

Aquí  fins  és  hermosa! 
Naturalment!  Si  mai  haveu  vist  altra  cosa! 

LA  MARE,  a  Pomona 
Ets  molt  severa! 

JOAN 

Massa!  M'oposes  sens  pietat 
les  obres  dels  grans  mestres,  aquelles  que  han  pintat 
els  Quidos,els  Bronzinos,  els  Rafaels  d'Urbí! 
Deixa  que  jo  treballi  mon  art  com  fins  aquí! 
No  han  pas  guanyat  aqueixos  pintors  d'excels  talent 
la  seva  gran  mestria  tant  sols  en  un  moment! 

POMONA,  irònica 
Trenta  anys  Rafael  Sanzio  quan  se  morí  tenia!... 

KAATJE,  encoratjant-lo 
Confiança,  Joan! 

LA  MARE,  encoratjant-lo  també 

Confiança  tenim  en  ta  energia! 
(La  Mare  se'n  va  de  la  cambra.) 

POMONA,  aixeca  les  espatlles  i  reprèn 
la  contemplació  del  paisatge 

També  jo'n  tinc!  Li  ensenyo  els  séus  errors  tant  sols. 
Res  més! 


70 


PAUL  SPAAK 


JOAN;  després  d*un  silenci,  tornant  vers  ella 

Venia  a  veure  què  penses  fer?  Que  vols 

vení  a  dalt? 

POMONA 

No  pas  ara. 

JOAN 

Tal  volta  prefereixes 

sortir? 

POMONA 

Bé,  que  te'n  burles?  Si  amb  aquest  temps  coneixes 
que's  pot  sortir... 

JOAN,  rient 

Sí,  dóna!  Ja  ho  crec;  un  hom  s'abriga 
i  corre  sota'l  vent  que'l  rostre  li  peciga, 
sense  seguir  cap  via,  pels  camps  de  neu,  tot  dret... 
Au,  vine,  riurem  força!  Au,  vine! 

POMONA 

No;  tinc  fret! 

JOAN 

A  patinar,  si't  sembla,  t'ensenyaré  en  la  prada. 
És  divertit... 

POMONA,  impacienta 
Deixem-ho  per'  una  altra  vegada. 

JOAN 

Me  fa  mal  veure't  trista! 

POMONA 

Doncs,  mira,  puja,  vés! 

JOAN,  tristament 
No  crec  pas  que  jo  t'hagi  fet  res! 

POMONA 

No  m'has  fet  res... 
(Joan  reprèn  sa  paleta  i  se'n  torna  poc  a  poc  al 
taller.  Pomona  resta  somniadora  a  la  finestra, 
Kaatje  torna  a  fer  randes.  Pomona,  amb  deci- 
sió, diu:) 

Quan  eren  nois,  els  altres  hiverns,  a  patinar 
sovint  junts  se  n'anaven? 

KAATJE,  simplement 
Sovint. 


POMONA 

A  mi  m'apar 

que  això  és  jòc  de  promesos! 

KAATJE 

És  un  joc  com  els  altres. 
Un  jòc  de  casa  nostra...  Que  ne'n  teniu,  vosaltres? 

POMONA 

Sí;  més  a  casa  nostra,  els  jocs  d'enamorats 

US  fan  basarda  i  tenen  misteris  amagats. 
En  llurs  esplais  febrosos  no  cal  cercar-hi  a  dins 
dos  cors  senzills  que  volin  emportats  pels  patins! 
Els  homes  d'aquí  es  besen  tranquils,  com  ignorant 
el  llit  de  ràbia  i  odi  aont  jau  del  ver  amant 
el  bes.  Vostres  disputes  s'acaben  al  moment; 
la  mà  dels  que  s'enfaden,  a  casa,  és  inclement! 
Aquí  l'home  és  molt  flonjo,  covarda  la  femella! 

KAATjE,  sorpresa  de  la  sortida 
Per  què  ho  diu? 

POMONA 

Res;  m'ho  sembla.  Perquè  me  meravella 
tot  lo  que  hi  ha  d'exòtic  en  aquest  pais  séu. 
És  tant  estrany! 

KAATJE 

Ah!  Vegi! 

POMONA 

1  és  lluny,  tant  lluny  del  meu! 
Lo  que  un  mal  aquí  sembla,  a  casa  un  bé  seria. 
A  mi  m'apar  ombrívola,  trista,  vostra  alegria! 
Allí  tots  som  artistes;  sóu  comerciants  vosaltres; 
la  llum,  l'aire  sà  i  lliure  ens  cal  a  tots  nosaltres. 
Aquí  en  llòbregues  cases  viviu  tot  l'any  tancats; 
grossers  són  vostres  homes;  les  dònes  són  pecats! 
Sembla  que  vos  esguardin  amb  ulls  de  porcelana! 
A  casa,  privilegi  dintre  la  raça  humana, 
tot  home  sembla  príncep,  tota  dóna  marquesa. 

En  vostra  llengua  Horda  no  hi  ha  delicadesa; 
quan  ens  parlem,  nosaltres,  nostra  paraula  és  cant. 

(Amb  riure  mofeta:) 
I  encar  la  diferencia  es  veu  molt  més  menjant : 
vos  plau  molt  l'arengada;  taronja  es  menja  allí! 

i 

KAATJE,  tranquilament 
Sens  dubte;  però,  digui:  per  què  hi  venia  aquí? 

I 

■  POMONA,  amargament 

Podia  jo  preveure  tal  desengany?  Sabia 
aont  de  l'amor  la  ruta  a  la  fi  me  duria? 
Fou  la  febre  d'anar-se'n,  i  l'anà 
vers  lo  desconegut  qui  me  tentà; 
i  aquest  somni:  oblidar-se  i  oblidar  tot  el  món, 
i  amb  el  cor  que'ns  estima,  fugir  sens  saber  ont! 
Deixar  Roma  i  familia,  fent  via  a  banda  i  banda 
entre  rius  i  montanyes  i  boscos  vers  Holanda!... 
Malgrat  el  sacrifici,  qui  hauria  refusat 
un  viatge  que  devia  sé  un  bes  mai  acabat? 
Mes  tot  passa:  la  joia  somniada  gens  no  dura; 
aquí  sóc  arribada;  finida  és  l'aventura! 

i'  KAATJE 

No  la  comprenc. 

POMONA 

Si'm  sento  aquí  el  cor  tant  oprès, 
és  perquè  entre  vosaltres  ningú  no  m'ha  comprès! 
Aquest  mati,  a  la  plaça,  quan  de  missa  sortia, 
he  vist  a  prop  d'un  carro  ple  de  mercaderia 

una  gent  que  dessota  d'una  tenda  s'estava 
parlant  amb  veus  cantantes,  hermoses!  Jo  passava! 
Oh  veus  que  al  cor  arriben  amb  llurs  sonsargentins! 
M'aturo.  Les  veus  eren  de  marxants  florentins, 
de  bona  gent  erranta,  criatures,  homes,  dònes, 
que  aquí  i  arreu  ont  passen  reposen  breus  estones 
de  sos  llarcs  romiatges  per  sobre'l  món  sens  fi, 
i  que  ben  tost  havien  de  rependre  el  camí! 
Tots  m'han  parlat  sorpresos  i  m'han  estret  les  mans 
i  jo  de  goig  plorava  sentint  petits  i  grans 
nomenar-me  pel  nom  dolcíssim  de  signora. 
En  aquesta  paraula  tant  bellament  sonora 
la  meva  ànima  tota  l'Italia  ha  retrobat! 

KAATjE,  commoguda 
Pobre  Pomona! 

poMONA,  bruscament 

Pobre!  No'm  tingui  pas  pietat! 
Car  prompte  ha  de  compendre  enjoan,  bentost,  ara 
que  aquí  no's  pot  pintar... 

KAATJE 

Com! 

POMONA 

Que  ell  sols  emmascara! 
Ell  sent  ja  que  li  manca  l'exemple  preciós 
d'aquellsgrans  mestres  nostres  i  això'l  posa  nerviós! 
A  més  ha  de  compendre  lo  que'l  meu  cor  demana, 

que  llum  jo  necessito  i  ma  terra  romana... 
D'aquí  a  poques  setmanes  ja  serem  lluny  d'aquí... 


KAATJE 

I  partireu? 

POMONA 

Sens  dubte. 

KAATJE 

Amb  ell? 

POMONA 

És  clar  que  sí! 

KAATJE 

Per  molt  de  temps? 


POMONA 

Per  sempre! 

KAATJE 

En  Joan  no  podria; 
no  és  pas  tant  dur;  no  ho  cregui!  Son  cor  n'és  garantia. 
Aquí  té  de  quedar-se. 

POMONA 

Per  qui? 

KAATJE 

Pels  qui  aquí  deixa. 

POMONA 

Den  Joan  n'estic  certa  tant  com  de  mi  mateixa, 
i  em  seguirà:  no  ho  dubti. 

KAATJE 

Malgrat  els  pares  d'ell? 

POMONA 

Malgrat  la  mare,  el  pare,  i  fins  malgrat  el  bell 
i  fraternal,  oh  massa!,  amagadiç  amor 
que  sense  descobrir-se  li  té  assetjat  el  cor! 

KAATJE,  indignada 
Què  diu?  Com!  Què  diu  ara? 

POMONA 

La  veritat  ben  pura! 
Amb  ell  no  patinava  quan  era  criatura? 

KAATJE,  ofesa 

Qui  li  ha  permès  de  fer-me  agravis  sense  solta? 

Això  és  indigne!  Indigne!  Escolta,  Joan,  escolta! 

(En  aquest  moment,  en  efecte,  en  Joan,  havent 
sentit  el  soroll  d'aquesta  conversa,  obre  la 
porta  del  taller  i  baixa  els  graons  en  el  mo- 
ment en  que  Kaatje  tinter  pela.) 

JOAN,  amb  sorpresa 
Què  hi  ha?  Què't  passa,  noia? 

KAATjE,  s'atura  comprenent  lo  que  va  a  fer 

Res!  Res! 
(Suri  depressa  per  Vesquerra.) 

JOAN,  sorprès,  se  gira  cap  a  Pomona 

Què  li  ha  passat? 

POMONA 

No  ho  sé! 

JOAN 

Però... 

POMONA 

És  que  jo  sa  randa  he  criticat... 

És  una  criatura!... 

JOAN 

Molt  bona,  i  tu,  Pomona, 
hauries  d'éssé  amb  ella  una  mica  més  bona! 

POMONA,  violentament 

Ta  admiració  per  ella  depassa  lo  normal. 
No  és  gens  intel'ligenta,  és  nula  i  és  banal... 
i  el  fer  les  seves  randes  és  imbècil  quimera. 

JOAN 

Pomona! 

POMONA 

En  fi,  deixem-la;  parlar-ne  m'exaspera! 
La  tinc  ben  aborrerta!...  Me'n  vull  anar  d'aquí! 

JOAN,  estupefacte 
Anar-te'n?  Com!  Anar-te'n? 

POMONA 

A  casa  meva,  sí! 
A  Holanda,  aquí,  ma  vida  tres  mesos  fa  que  dura, 
i  ha  estat  sols  una  llarga,  una  incessant  tortura! 
En  va  he  fet  lo  possible  per  poder-me  avesar 
al  clima,  a  les  persones  i  fins  a  llur  parlar... 

JOAN 

Oh  Pomona!  Pomona!  Mes  què  t'han  fet?  Què't  passa? 

POMONA 

Me  passa  que  aquí  a  Holanda  fa  temps  que  dura  massa, 
que  sento  que  m'ofego  dessota  aquest  cel  gris; 
que'm  sembla  que  de  l'ànima  s'escapa  tot  encís 
i  que  de  mica  en  mica  la  grapa  se  m'hi  aferra 
del  fret  de  l'hivern  vostre,  que  ha  mort  la  vostra  terra! 

JOAN 

Oh  no!  De  frets  lliurada  l'has  de  veure  aviat 
i  llavors  Primavera,  amb  son  somrís  gemat, 
plena  de  cançons,  jove  i  de  flors  coronada, 
la  farà  tant  hermosa  com  ta  terra  anyorada! 

POMONA 

Bah!  No  té  cap  semblança  la  primavera  aquí 
amb  nostres  primaveres  que  cova  el  sol  llatí! 
Si  sols  una  nit  tèbia  fos  més  que  suficient 

per  a  que'ls  camps  florissin  a  l'escalf  de  son  vent, 

podria  fer  a  Holanda  la  rara  meravella 

de  desgelà  les  aigües,  més  no  l'ànima  d'ella! 

JOAN 

Més  *  si  les  nostres  ànimes  són  com  les  de  vosaltres! 
Jo  no  t'entenc! 

POMONA 

Bé,  vaja,  tu  ets  lo  mateix  que'ls  altres 
i  *  tu  no  vols  compendre  que,  sola  com  estic, 
mon  cor,  entre 'is  cors  vostres,  és  un  cor  enemic. 

JOAN 

Això  no  és  cert,  Pomona!  Perquè'm  dius  això,  ara? 
La  mare,  per  ventura,  t'ha  ofès?  T'ha  ofès  el  pare? 

POMONA,  amb  un  gesíe  de  fadiga 

Mai. 

JOAN 

Són  hostils? 

POMONA 

Mai. 

JOAN 

Pensa  el  mal  que'ls  vàrem  fer; 
te  n'han  fet  mai  cap  càrrec?  Un  geste?  Jo  sols  sé 
que'ls  meus  pares  t'estimen. 

POMONA 

M'odien!  I  no'm  calen 
llurs  mots  pera  compendre  lo  que  verament  valen 
llurs  sentiments.  Jo  sento,  des  la  primera  nit, 
el  gran  menyspreu,  l'enveja  que'm  serven  dins  del  pit! 
Odien  el  que  m'hagi  en  llur  vida  ficada, 
i  que'ls  hagi  malmesa  la  pau  acostumada; 
i,  sobre  tot,  m'odien  perquè  m'estimes  tant! 
Ah,  no,  per  cap  paraula  s'han  traít  ni  un  instant! 
Però  en  llurs  ulls  llegeixo  i  escolto  llur  silenci 
i  sé,  anc  que  lo  contrari  el  teu  pobre  cor  pensi, 
que,  fins  amagant  l'odi  sots  un  amable  jòc, 
l'intrusa,  l'estrangera,  per  ells  tant  sols  jo  soc! 

JOAN 

Pomona,  tu  divagues!  Ton  esperit  delira! 

POMONA 

Bah!  Quiscú  de  nosaltres  les  coses  del  món  mira 
a  la  seva  manera.  Com  unir  nostres  cors? 
Lo  meu  an  ells  no'ls  plau  i  ells  causen  mos  dolors! 
Ja  puc  fer  lo  que  vulgui,  que  sempre  los  faig  nosa: 
m'observen  com  s'observa  alguna  estranya  cosa 
que's  belluga  i  circula,  que  canta  i  que  s'asseu, 
i  tot  ho  té  ridicol,  fins  el  nom  que  li  deu! 

JOAN 

Te  dic  una  altra  volta  que  això  no  és  veritat! 

POMONA 

L'amor  que  tu'm  tenies  ja  l'han  quasi  apagat! 

JOAN 

Però  si  jo  t'estimo,  molt  més  que  a  tot! 

POMONA 

Doncs  vine, 
anem,  tornem  a  veure  nostra  terra  llatina! 

JOAN 

Anar-se'n?  Mai! 

POMONA 

T'hi  negues?  No  ho  vols? 

JOAN 

No!  Fóra  boig! 

Dels  pares,  que  m'adoren,  vols  destruir  el  goig? 
*  Recorda  bé  les  penes  que  ells  han  sofert  dos  anys! 
I,  al  retornar,  recorda  llurs  dolorosos  planys! 
Que  varen  acullir-nos,  no  obstant;  que  consolats, 
però  envellits,  tenir-me  a  casa,  al  llur  costat, 
més  que  mai  necessiten.  I  ara  tu'm  proposes... 
Ben  cert  que  lo  que'm  dius,  ni  meditar-ho  goses!  * 

POMONA 

Però  és  que  pels  teus  pares  sacrificar  tu  vols 
ma  vida  i  fins  la  teva? 


JOAN 

La  meva? 

POMONA 

Sí!  Tant  sols 
per  l'inquietut  que'm  dóna  salvar  el  teu  talent 
tinc  ganes  de  fugir  d'aquest  horrible  ambient! 
No  és  pas  tant  sols  la  pròpia,  la  gran  impaciència 
que  tinc  de  retrobar  nostra  antiga  existència, 
la  que  t'invita  a  anar-te'n  d'Holanda  sens  retard! 
No!  Són  els  meus  desitjós  de  defensà  el  teu  art! 

JOAN 

Mon  art  no  necessita  de  les  teves  defenses : 
ne  soc  mestre! 

POMONA 

Bé,  vaja,  tu  no  dius  lo  que  penses! 

JOAN 

Que  sí! 

POMONA 

I  en  les  mans  teves  el  pinzell  s'ha  glaçat! 
Dubtes  de  tu  mateix :  ho  tinc  ben  observat! 
Jo  sé  lo  que  a  tu't  manca  i  lo  que'l  teu  cor  sent. 
Sé  que'ls  teus  ulls  no  troben  en  aquest  trist  ambient 
cap  de  les  meravelles  que  altres  jorns  admiraren 
i  que  en  la  dolça  Itàlia  de  goig  t'ubriagaren. 
La  teva  mà  tremola,  vacil·la. 

JOAN 

És  veritat! 

Aquí  els  meus  tons  són  falsos,  mon  dibuixà  esguerrat; 

No'm  trobo  ja  en  l'atmòsfera  que'm  cal?  Lo  que  tu  creus 
potsé  ho  crec,  però  dubto,  vacil·lo,  tinc  pò... 

POMONA 

Ho  veus? 

JOAN,  tranquilameni 

Sí:  dubto,  però'm  penso  que'I  teu  cor  exagera; 
que  l'incertitut  meva  és  del  tot  passatgera. 

POMONA 

No:  mira  bé  entorn  nostre;  observa  bé, contempla! 
Tots  els  models  te  manquen  i  et  manca  fins  l'exemple. 
Aont  pot  ton  ull  fixar-se  per'  trobar  la  beutat 
lluny  de  l'única  terra  ont  viu? 

JOAN 

Al  teu  costat! 

POMONA 

Paraules! 

JOAN 

No! 

POMONA 

Que't  penses  que  l'audacia  tindria 
de  creure  que,  ensenyan-te  mon  nú,  substituiria 
de  Quido  o  de  Schedone  els  consells?  T'ho  tinc  dit: 
si  aquí  dos  anys  restessis,  ton  art  fóra  finit! 
Tu  t'acontentaries  amb  els  teus  llords  esboços. 

Els  teus  ninots  no  poden  ni  aprofitar-se  a  troços! 
El  teu  dibuix  és  agre,  i  espès  el  teu  color. 
El  Rafael,  pots  creure'm,  ho  feia  molt  millori 

JOAN,  irritat 

I  què  sabs  tu! 

POMONA 

La  prova  que  ma  vrítat  t'enfada! 

JOAN 

Bé!  Car  per  Lluís  Carrache  vas  posà  una  vegada 
—un  quadre  ben  dolent—  superba,  ja't  figures 
que  sabs  tots  els  secrets  que  amaguen  les  pintures! 

POMONA 

Amb  modèstia  confesso  que  en  art  jo  no  hi  entenc, 
però'n  sé  prou  encara  per'  jutjar  l'art  flamenc! 

JOAN,  dominant-se 

Escolta.  Bé.  Suposo  no't  vols  barallà  amb  mi! 
Què  vols? 

POMONA 

Què  vull?  Anar-me'n:  res  més.  Fugir  d'aquí! 

JOAN 

Remordiments  terribles  per  tot  me  seguirien. 
Es  impossible! 

POMONA 

Excuses! 

JOAN 

Els  vells  se  moririen! 
Que  vols  llur  mort,  tu?  T'amo  jo  prou  per  ala  vida 
donar-te  entera! 

POMONA 

Prova'm  l'amor  amb  la  partida! 
M'estimes!  Però't  penses  que  m'estimes  aquí 
igual  que'l  jorn  que  vàrem  posar-nos  en  camí? 
No;  el  teu  amor  no  és  ara  mon  bell  amor  passat; 
és  sols  un  trist  espectre  dintre  d'un  cor  glaçat! 
Damunt  tos  llavis  sembla  que  hi  ha  caigut  la  neu! 

JOAN;  volent  fer  broma 
Doncs  prova  tu  de  fondre-la,  posant-hi  un  sol  bes  teu! 

POMONA 

No;  jo  no  ric!  Tinc  febre;  no'm  trobo  bé... 

JOAN 

Pomona... 

POMONA 

Anyoro  el  sol  d'Italia  que  l'alegria  dóna! 
Al  desvetllarm',  desvetllo  ma  pena  amb  mos  records, 
i  penso  en  les  mentides  que'm  caldràn,  i  en  l'esforç 
per  amagar  de  dia  mos  plors  amb  mon  somrís! 
Ah;  digues;  tu  no  trobes  que  l'admirable  encís 
del  cel  blau,  de  la  brisa,  de  l'aire  pur  i  untós 
al  nostre  amor  donava  un  gust  voluptuós? 

JOAN 

Oh,  SÍ;  és  cert... 

POMONA 

Tu  no  trobes  que  són  més  belles  coses 
poder-se  dir  «t'estimo»  entre  llorers  i  roses? 
Ensemps  els  petons  rebre  de  tu  i  del  sol,  dubtant 
quin  d'ells  va  més  a  l'ànima,  quin  és  més  abrusant? 

JOAN,  emocionat 
És  cert!  És  cert,  Pomona. 

POMONA 

Recorda  aquells  bells  dies! 
Recordes  el  diumenge,  que  tu  me  conduíes 
al  Monte-Mario,  aont  dintre  del  séu  hostal  tu  i  jo 
d'amor  vàrem  parlar-nos?  Que'n  feia  de  calo! 
Tu  vas  volé  instalar-te  al  fons  del  jardinet 
a  sota  de  la  parra;  tots  dos  teníem  sed; 
vas  demanà  una  ampolla  d'orvieto;  sa  daurada 
colo  encara  recordo,  i  al  pendre  una  glopada 
rigueres;  jo  era  ubriaga;  mon  cor  emocionat; 
vas  dir-me:  ma  part  dona'm,  i'm  vas  xuclar  ta  part! 

JOAN 

Pomona... 

POMONA 

De  Setembre  recorda  les  vesprades; 
en  la  cambreta  nostra  les  nits  dolces  passades 
i  de  nostra  peresa  los  jocs  acostumats 

quan  tu  i  jo'ns  despertàvem  pels  raigs  del  sol  banyats; 
i  compendràs  que  aquí,  ara,  quan  el  meu  cos  s'ajoca 
entre'ls  llençols,  tremola  malgrat  la  teva  boca. 

JOAN,  atraient- la 

Pom  ona,  al  meu  cor  vine!  I  diga'm  si  ha  deixat 
jamai  d'amanyagar-te  mon  cor  enamorat. 
Què  li  fa  a  l'amor  nostre  la  terra  aont  treu  florida, 
i  què  pot  importar-li  al  goig  de  nostra  vida, 
si  arreu  els  besos  nostres  han  de  testimoniar 
que  tota  terra  és  bella  aont  l'hom  se  pot  besar? 

POMONA 

No,  no. 

JOAN 

Com  pots  tu  creure  que  ma  memòria  oblida 
els  jorns  aquells  d'Italia,  de  bellesa  infinida 
*aont  feu  ta  gran  tendresa  vibrar  mon  pensament? 
La  meva  obra  en  ta  terra  tingué  començament. 
Però  depèn,  Pomona,  de  tu,  que  aquí  l'acabi!; 
del  teu  amor  deixeble,  mon  art  devindrà  savi!  * 
El  goig  queun  jorn tinguerem,creustuque'nspotmancar? 
Tot  lo  hermós  que  vaig  veure,  en  tu  ha  trobat  al  tar! 
Sabent  que'l  meu  desig  el  teu  desig  ampara, 
puc  sé  un  gran  pinto,  un  mestre,  si  és  que  tu  ho  vols  encara 

POMONA 

No,  no,  jo  dec  anar-me'n! 

JOAN 

Més,  per  què? 

POMONA 

Perquè  sí!  | 

JOAN  1 

Ah!  I  deies  estimar-me  prou  per  venir  amb  mi 
quan  vaig  deixar  l'Italia!  Tu  em  deies  aleshores:  J 
Res  del  que  deixo  anyoro!  Ja  ho  veus:  tot,  tot  ho  anyorei 
*Deies:  «Tot  lo  que  deixo,  ho  tinc  per  ben  deixat!» 
Ja  veus,  doncs,  bé,  Pomona,  que  és  ton  cor  qui  ha  canvi? 

POMONA 

Va  sé  una  criaturada!  Perquè  jo  no  sabia 
que  cap  amor  profonda,  per  profonda  que  sia, 
el  goig  de  nostra  pàtria  pot  fer-nos  oblidar! 

<  JOAN,  bruscament  :| 

Del  tot,  als  teus  desitjós,  no  m'hi  vull  oposar:  | 
Vols  vení  a  Thiel,  a  Bommel,  a  Rotterdam?  Aont  vols| 
Pel  cas,  segons  me  sembla,  se  tracta  d'estar  sols,  | 
deixant,  no  lluny  dels  pares,  la  casa.  I 

POMONA  j 

No! 

JOAN 

La  vila! 

POMONA 

No! 

JOAN 

Si  és  així,  Pomona,  jo  soc  el  qui  s'exila! 

POMONA 

Com!  És,  doncs,  exilar-se  l'anar  vers  lo  millò? 

JOAN 

Per  tentador  que  sia  l'esclat  de  l'horitzó, 

el  meu  exil  comença  al  peu  d'aquesta  porta; 

me  plau  vostre  art,  mon  ànima  per  ell  devingué  forta. 

I  si  no  pot  dubtar-se  de  que  va  ser  prudent 

seguir-ne  el  Uarc  estudi  com  humil  aprenent, 

avui  la  meva  força,  que  tot  el  pit  m'abrasa, 

ve  d'ell,  però  d'haver-ne  amb  ell  tornat  a  casa! 

Ell  és  en  mi!  és  l'antorxa  que  m'ha  d'amenà  al  port. 

Ell  me  fa  llum. 

POMONA 

Son  flam  demà  ja  serà  mort! 
Per  tu  tot  serà  fosca.  Res  del  que  no  detestes: 
art  migrada,  paraules  de  dolçor,  tendres  festes; 
tot  lo  que  vols:  la  calma  d'una  vida  banal... 

JOAN 

Plany-te!  L'has  coneguda,  tu,  molt  més  infernal! 

POMONA 

Ah,  volia  saber-ho  i  callar  no  has  pogut. 
És  tornà  a  casa  teva  lo  que  a  tu  t'ha  perdut! 
Ja  veig  lo  que  desitja  ton  cor  que  trist  s'apaga: 
la  vida  de  familia,  qui  son  fill  amanyaga! 

JOAN 

*  Però  no  vols  compendre... 

POMONA 

Tu'm  fas  desesperar! 
Ah!  nostra  vida  hermosa,  com  la  vols  malmenar! 
La  vols  arràn  de  terra,  i  tement  que  son  vol 
a  tots  dos  ens  emporti  follament  lluny  del  sol, 
ont  lo  planer  i  minço  del  teu  ideal  te  lliga, 
per  a  l'esforç  guardant-ne,  crudeltat  enemiga, 
una  a  una,  de  ses  ales,  ta  mà  li  va  arrencant 
les  plomes!  Doncs  bé,  queda't!  Me'n  vaig  sola,  Joan!* 

JOAN,  amb  pena 

Tu  m'has  ferit,  Pomona!  El  cor  m'has  fet  a  miques 
i  en  burxar  ma  ferida,  vetaquí  que  t'apliques! 
Tant  com  ens  estimàvem! 

POMONA 

Potsé  és  força  dubtós. 
Jo  crec  que  ho  vàrem  creure,  no  més  creure,  tots  dos. 
*  L'haver-nos  somrigut,  l'havè  el  goig  bescanviat, 
els  crits  d'amor  en  febre,  tant  bé'ns  han  enganyat, 
que  nostres  cors  els  creiem  tant  fermament  units 
com  ho  eren  nostres  llavis  i  ho  foren  nostres  pits.* 
Per'  consolar  tes  penes  i  el  teu  trist  humor, 
dormires  en  mos  braços,  cercant-ne  la  calor. 
Mon  cos  fou  teu,  i  l'ànima  va  provar  d'ésser  teva; 
més  no  obstant  la  teva  ànima  tant  lluny  és  de  la  meva, 
tant  closa  a  mos  desitjós  d'haver-hi  penetrat 
com  si  mai  els  ulls  nostres  s'haguessin  esguardat! 

JOAN 

Que  ets  dolenta!  M'amagues  qualque  cosa,  Pomona! 

POMONA 

Jo?  No  res! 

JOAN 

Què  t'allunya  de  mi!  Per  què  no  ets  bona? 

POMONA 

*Ets  tu,  tu,  que  t'allunyes  amb  la  conducta  vostra! 
D'ençà  que  retornares  aquí  sota  aquest  sostre 
no  has  comprès  mes  rencunies  ni  veus  el  meu  dolor 
i  ja  no  soc  jo  sola  qui  posseeix  ton  cor!* 
Ja'n  tinc  prou!  Vull  anar-me'n! 

JOAN 

Que  ets  boja? 

POMONA 

M'esparvera 
l'aspecte  de  la  vida  que'l  teu  desig  espera; 
la  ditxa  negra  i  flonja  a  mi  em  fa  massa  por, 
si  et  plau,  viu-la  tu,  aquesta  vida  de  gran  tristor! 
*Que  pels  teus  pares  sigui  ton  cor!  Que  la  petita, 
qui  és  tant  amable,  inspira  ton  art,  i  que  t'invita 
el  séu  consell  a  creure,  ximplet  i  complacent, 
acabi  d'ensopir-te  en  ton  pagès  ambient!  * 
No  pensis  ja  en  artista,  més  no  se  m'exigeixi 
que  de  totes  maneres,  per  força,  jo  assisteixi 
i  ajudi  a  ta  caiguda  al  fons  de  tals  avencs! 
Jo  no  vull  pas  l'art  teva,  ni  el  teu  amor  flamencs! 
Demà  jo  vull  anar-me'n! 


92 


PAUL  SPAAK 


JOAN,  violentament 
Que  callis! 

POMONA 

Si  no  véns, 

me  n'aniré  jo  sola! 

JOAN 

No,  jo  no  dubto  gens! 
Jo  t'amo  molt  i  massa;  més  quan  mon  cor  escolta 
la  veu  que  m'aconsella  i  invita  a  la  revolta, 
acullo  i  prefereixo  les  ordres  del  dever 
i  resto  fret  i  sord  als  crits  de  ton  plaer! 

POMONA 

Me  n'aniré! 

JOAN,  cada  vegada  més  violent 

Que  callis!  No  desvetllis  ma  fúria! 
Ah,  dóna  el  teu  menyspreu,  pels  meus,  com  una  injuria 
Vés,  tracta'ls  de  pagesos,  i  ingrata,  en  ton  magí, 
fes-te'n  passar  per  víctima!  Què  se  me'n  dóna  a  mi! 
Però  ets  meva,  i  escolta!  Si  entenc  que  no  tens  raó, 
tu  et  quedaràs  a  casa  sols  perquè  ho  mano  jo! 

POMONA 

Això  ho  veurem! 

JOAN,  amenaçador 

Tes  burles  accepto.  Mes,  t'ho  prego: 
ni  un  mot  diguis  dels  altres!  Aquest  dret  jo  te'l  nego! 

*Ni  Kaatje  ni  els  meus  pares,  indulgents,  pobres  vells, 
de  tu  han  dit  mai  paraules  com  les  que  tu  dius  d'ells!* 
Si  ells  saben  soportar-te,  soporta'ls  també  tu! 

POMONA 

A  tots  ells  els  detesto,  i  en  quant  a  Kaatje,  és  u... 

JOAN 

Calla!  En  la  teva  boca  no  posis  el  nom  séu! 

POMONA 

Per  què?  Perquè  li  agrada  l'anar  darrera  teu? 

JOAN 

Oh,  no!  Quina  vergonya! 

POMONA 

Més  ara  m'és  igual, 

car  jo  me'n  vaig! 

JOAN,  V agafa  fortament  pel  braç 
No  ho  pensis! 

POMONA,  fent  un  crit 

Oh,  deixa'm!  Me  fas  mal! 
(En  Joan  la  deixa.) 

M'has  fet  mal! 


JOAN,  avergonyit 
No;  exageres! 

POMONA,  murmurant 

Ben  tost  veuràs  si  és  broma 
que  faig  lo  que  prometo! 

JOAN 

És  molt  lluny  d'aquí,  Roma! 

POMONA,  sordament 
El  temps  just  d'oblidar  que  un  hagi  estimat  mai! 

JOAN 

Parla  per  tu! 

POMONA 

Ho  demano  encara  un  cop... 

JOAN 

Jamai! 

Ho  sents? 

POMONA 

Molt  bé!  Bé! 

JOAN,  després  d'una  pausa 

Diga'm  lo  que  tu  penses  fé  ara? 

POMONA,  irònica 

Haig  d'obeir- 
ia Vie/e/zí  que  en  Joan  vol  tornar  cap  a  ella.) 
No!  Vés-te'n!  No!  No! 

(En  Joan  dubta;  després,  bruscament,  se'n  va  de 
la  cambra  per  l'esquerra.  Pomona  resta  sola 

dreta  vora  la  taula.  El  dia  s'apaga :  gairebé 
es  fosc.  Aleshores,  després  d'haver  dubtat  al- 
guns instants,  Pomona  se'n  va  poc  a  poc  per 
la  dreta.  La  cambra  queda  sense  ningú.  Un 
llarc  silenci.  De  sobte,  vetaqui  a  Kaatje,  qui 
entra  per  l'esquerra.  Com  cada  nit,  després 
d'haver  encès  el  llumet,  clou  els  finestrons;  tot 
seguit,  reanima  el  foc,  després  arregla  la  cam- 
bra. Mentres  ella  s'ocupa  en  tot  això,  el  Pare, 
ben  abrigat,  entra  per  la  porta  gran  del  fons.) 

KAATJE 

Bona  nit,  pare. 

EL  PARE 

Bona  nit,  noia! 

KAATJE,  ajudant-lo  a  desvestirse 
Dona'm  la  capa.  La  bufanda? 

EL  PARE,  acostant-se  a  la  xemeneia 

L'hivern  va  enamorar-se,  no  ho  dubtis,  de  l'Holanda, 
i  mai  aimants  visqueren  amb  tanta  d'amistat. 

KAATJE 

Fa  tant  de  fret? 

EL  PARE 

'  El  vent  la  cara  m'ha  tallat! 

Aont  és  la  mare? 

KAATJE 

A  dintre. 

EL  PARE 

I  en  Joan?  Déu  éssé  encara 

a  dalt. 

KAATJE 

Ha  sortit. 

EL  PARE 

Sol? 

KAATJE 
Sí. 

EL  PARE,  mirant-la 

Tu  has  plorat! 

KAATJE 

NO;  pare! 

EL  PARE,  mentres  la  mare  entra  per  l'esquerra 

Ho  sembla...  Hum!  Tinc  gana!  A  fe  que  menjaria! 
Ja  és  l'hora  de  la  sopa!  Sents,  mare?  Fes-ne  via! 

LA  MARE 

Ho  sento;  paciència.  I  en  Joan,  que  ha  sortit? 

EL  PARE 

Mira'l. 

JOAN,  entra  per  la  porta  del  fons  i  es  treu 
ràpidament  la  capa 

Bona  nit,  pare. 

EL  PARE 

Hola,  fill.  Bona  nit. 

D'ont  véns? 

JOAN 

De  pendre  l'aire.  Un  se  podria  creure 
al  Desembre.  I  Pomona? 

LA  MARE 

Al  quarto. 

JOAN,  anant-se'n  per  l'esquerra 

Ho  vaig  a  veure! 

KAATJE,  al  Pare,  que  seu  vora  la  llar 
T'has  passejat  tu,  pare? 

EL  PARE 

Al  molí  soc  anat... 
JOAN,  a  t exterior 

Pomona! 

EL  PARE 

...  per  a  veure  Jacob... 

JOAN,  entrant  a  la  sala  inquiet 

Aont  s'és  ficat? 

LA  MARE,  senyalant  el  taller 
A  dalt,  potser. 

(En  Joan  puja  ràpidament  l'escala  i  entra  al  taller.) 

EL  PARE,  a  Kaatje 

M'havien  dit  que  encara  enganxava 
malgrat  el  fret,  el  pobre  cavall  vell,  i  pensava... 

KAATJE 

Feia  mal  fet ! 

JOAN,  des  de  dintre  el  taller 
Pomona!  Pomona! 

EL  PARE,  a  Kaatje 

Caminant 

he  pensat  que... 

JOAN,  dintre' l  taller 
Pomona!  Eh! 

KAATJE 

Com  està  cridant! 

EL  PARE,  continuant 

He  pensat  que  a  l'estable  nostre  el  podem  ficà. 
No't  sembla? 


KAATJE 

Sí. 

JOAN,  baixant  l'escala 
Aontdeu  ésser?  L'estic  cridant  en  và! 

EL  PARE;  rient  i  girant-se  an  en  Joan 

Fill  meu,  sempre  que  un  home  vol  que'l  senti  la  dóna, 
per  força  ha  de  cridar  més  fort  i  més  estona! 
Vrítat,  mare? 

JOAN,  més  emocionat  i  inquiet 

Per  tota  la  casa  se'm  sent  bé! 

(Surt  per  la  dreta.) 

Pomona! 

EL  PARE,  a  Kaaije 
Què  t'en  sembla? 

LA  MARE 

Ben  fet.  Jo'l  cuidaré, 

vols,  pare? 

JOAN,  entrant  per  la  dreta,  aterrat 

Què  ha  passat?  Tota  desordenada 
és  sa  cambra,  i  sa  roba  per  terra  està  tirada... 

LA  MARE,  inquieta 
Però  què  tens? 

JOAN 

Pomona! 


LA  MARE 

En  fi,., 

EL  PARE,  rient  encara 

No  ha  contestat? 

JOAN,  desesperat 
Oh  pare!  Ja  no  ho  dubto!  Pomona  s'ha  escapat! 

EL  PARE,  aixecant-se 
Còm?  Què  vols  dir! 

JOAN 

És  ridícul!  No  fa  més  que  una  estona 
que  hem  discutit.  A  Roma  ja  vol  tornar  Pomona! 
Me  deia:  vull  anar-me'n!  I  ho^fa  tal  com  ho  ha  dit! 
Més  bé  l'heu  d'haver  vista  quan  d'aquí  n'ha  sortit! 

LA  MARE 

No,  noi! 

EL  PARE 

Veiam? 

JOAN,  foll 
Pomona!  S'ha  tornat  boja!  Aontés? 

Pomona! 

(a  Kaatje)  Tu  l'has  vista? 

(a  sa  Mare)  I  tu? 

LA  MARE 

No,  no  sé  rès ! 

EL  PARE 

T'afolles! 

JOAN 

Lo  que  passa,  ben  cert  que  m' ho  temia. 

i  podia  preveure  que  un  cop  de  cap  faria. 

I  ara  jo  aquí  sols  xerro...  Aont  és?  Aont  pot  sé? 

EL  PARE,  tractant  de  calmar-lo 

Fill  meu! 

JOAN 

No,  si  es  ben  bé  ella!  Cal  conèixer-la  bé. 
Ha  dit  que  se  n'anava  i  ho  fa  sense  demora. 

LA  MARE 

N'estàs  segur? 

EL  PARE 

Bé,  pensa... 

JOAN,  desesperat 

Més  com  cercar-la  a  fóra? 

EL  PARE 

Un  no  se'n  va  així!  Pensa... 

JOAN 

^  Mare!  Ont  la  puc  trobar? 

És  horrible!  És  horrible! 

KAATJE,  veient  son  sofriment;  de  sobte: 

Joan,  vols  escoltar? 
Tantost,  quan,  sens  respondre't,  me'n  so  anat,  me  parlava 
d'un  aplec  d'italians  que  en  la  vila  acampava. 

JOAN 

Aont?^ 

KAATJE 

Davant  l'iglesia...  Amb  febre  m'ha  explicat 
llur  joia,  i  sa  alegria  d'haver  amb  ells  parlat. 
Potsé  ha  anat  a  trobar-los! 

JOAN 

Oh,  Kaatje,  bé  podies 
haver-me  dit  depressa  tot  això  que  sabies. 

KAATJE 

Tot  just  hi  he  pensat  ara! 

JOAN,  anant  cap  a  la  porta  del  fons 

Està  bé!  Me  n'hi  vaig! 

LA  MARE,  volent-lo  retenir 
Oh,  Joan,  vés  amb  compte! 

JOAN 

De  què?  Jo  sé'l  que  faig! 

LA  MARE 

Són  dolents  aquests  homes,  i  molts!  Fa  nit! 

JOAN 

Què  importa! 
Aquí  tinc  de  portar-la,  per  força,  viva  o  morta! 
EL  PARE,  tractant  d'aturar-lo 

Joan! 

JOAN 

Oh,  np,  no,  pare!  És  meva!  És  mon  dever! 
Aquí  tinc  de  portar-la.  (Surt  corrent) 

EL  PARE 

És  sa  muller!  És  cert! 

LA  MARE,  suplicant  al  pare 
Déu  meu!  Vés-hi!  Acompanya'l!  Sigues  prudent! 

EL  PARE 

Sí,  mare! 

(Se  posa  ràpidament  el  mantell  i  el  barret  i  se'n 
va  també  per  la  porta  del  fons.  La  Mare 
i  Kaatje  resten  soles.) 

KAATJE,  com  si  de  sobte  el  séu  cor  comprengués 
No,  no  és  la  seva  dóna!  No  ho  és! 

LA  MARE 

Com!  Què  dius  ara? 
Què  és  lo  que't  permet,  Kaatje,  fé  aquesta  conjectura? 
Què  sabs  tu^ 

KAATJE 

No  res,  mare...  Però  n'estic  segura! 
AIXÍ  S'acaba  el  tercer  acte 

La  primavera  és  arribada;  sa  llum  calenta  alegra  la 
cambra  aont  conversen  en  Joan  i  son  pare. 


,   EL  PARE,  rudament 
Joan,  deixa  els  records ! 

JOAN 

Oh!  prou  que  me'n  defenso, 

pare ! 

EL  PARE 

No!  Que't  condueixes  com  un  infant,  me  penso! 
■  Seràs  tot  un  altre  home  si  proves  d'oblidar, 
i  eix  oblid  saludable  sabs  ont  l'has  de  cercar? 
En  l'esforç  ont  abans  ton  talent  se  plavía . 

JOAN,  tristament,  senyalant  el  taller 

Vaig  tancà  aquella  cambra ;  que  mai  més  hi  entraria 
vaig  jurar.  Visc  en  calma.  És  cert  que  en  el  taller 
hi  ha  aquells  primers  estudis  que'ls  meus  pinzells  van  fer, 
i  tot  lo  que  essent  jove  durant  més  d'una  anyada, 
'  me  sostingué'l  coratge  de  l'ànima  obstinada. 
Més,  com  que  àdhuc  hi  niua  lo  passat  que'm  fa  mal, 
val  més  que  tot  ho  deixi  ben  tranquil  allí  dalt; 

que  tot  se  quedi  a  dintre  d'aquella  cambra  closa 
amb  els  records  que'm  maten  d'aquella  dóna  hermosa 

EL  PARE,  descontent  1 

lo  no  tinc  fè  en  ta  calma  ni  en  ton  raonament !  || 
I  esperaré,  per  creure  en  el  teu  guariment, 
el  dia  en  que  encenent-se  ton  esguard  apagat , 
vindràs  i  em  diràs:    Pare!  Avui  he  treballat! » 
Què't  creus  que  per  ventura  ta  tasca  és  acabada? 
El  teu... 

JOAN 

Còm  és  possible  que  jo  l'hagi  oblidada! 
Si  al  menys  pogués  saber...  Això'm  dona  neguit! 

EL  PARE 

Saber  el  què? 

JOAN 

Aont  va  anar-se'n  aquella  horrible  nit! 
Aont?  Bé  la  cercàrem!  Guardada  la  tenien 
els  italians?  Semblava  que  rès  hi  comprenien! 

EL  PARE,  rudament 

Ja  t'he  dit  que  calia  ben  oblidar-ho  tot! 

i  aquí,  en  aquesta  casa,  no  vull  sentir  ni  un  mot 

que  an  ella  la  recordi! 

JOAN,  sorprès  de  la  violència 
Pare! 

EL  PARE,  anant  vers  ell 

Escolta,  fill  meu: 

no  cal  fé  entre  nosaltres  lo  que  ferse  no's  deu! 
No  fem  més  la  comèdia,  i  parlem  nèt  i  clar. 
Ara  fa  quatre  mesos,  quan  ella  se'n  va  anar, 
nosaltres  vàrem  planye't,  pel  cop  que  tu  rebies; 
però  després  sabérem  que  ja  te'l  mereixies. 

JOAN 

Còm  dius? 

EL  PARE 

Sí,  jo  i  ta  mare  no  havíem  sospitat 
que...  ta  mullé  era  lliure  d'haver-te  abandonat! 
Sí;  nosaltres  tinguérem,  quan  vares  tornà  a  Holanda, 
la  ximple  candidesa  de  creure  fil  per  randa, 
tot  lo  que  vas  contar-nos  del  vostre  casament; 
després  totes  les  coses  les  hem  anat  sabent 
de  mica  en  mica!... 

JOAN 

Pare... 

EL  PARE 

No  acuso  aquella  dóna. 
És  ella  per  ventura  la  qui  inventà  la  bona 
astúcia  que  aquí,  a  casa,  amb  tu  la  va  instal·lar? 
Fins  si  és  ella,  no  és  ella  qui  és  de  més  censurar. 
Ben  durament  ja  paga  potser  la  desgraciada 
avui,  aquella  folla  fugida  esbogerrada. 
Que  amb  l'aventura  aquella,  seduïda  hagi  estat", 
que  s'hagi  conduïda  com  se  t'ha  comportat, 
essent  qui  era,  la  cosa  a  mi  no'm  meravella 

i  la  rencunia  meva  no  serà  pas  per  ella. 

Més  ja  he  dit  prou,  suposo,  perquè  puguis  pensar 

amb  qui  tinc  d'enfadar-me...  si  és  que'm  tinc  d'enfadar 

JOAN 

Escolta,  pare... 

EL  PARE 

Calla!  sé  quina  fou  la  vida 
que  allà  baix  els  dos  féreu,  sense  cap  frè  ni  mida ! 
Sé  que  no  vos  havíeu  pas  maridat  com  cal 
i  que  quan  decidíreu  vení  els  dos  aquí  dalt 
—  ja  sia  per  audàcia  o  per  inconsciència  — 
va  plaure't  abusar  de  la  nostra  clemència. 
Ja  pots  ben  bé,  t'ho  juro,  beneir  ton  destí, 
i  que  fos  aleshores  que  va  fugir  d'aquí, 
quan  jo  encara  ignorava  lo  que  suara't  deia. 
Uns  dies  més  encara,  i  als  dos  de  casa  us  treia! 
Ma  voluntat  és  ara  solemne  i  peremptòria; 
no  vull  que  aquí  se'n  digui  ni  un  mot  d'aquesta  historia ! 
Me  sento  molt  ridícol,  ara,  quan  parlo  així, 
d'haver  sigut  tant  crèdul  i  bo.  Ja  ho  sabs:  aquí 
no's  tracta  ja  de  planye't,  sinó  de  fer-nos  veure 
que  vols  sé  un  home  enèrgic,  prudent  i  que  sab  creure, 
i  que  amb  el  séu  coratge  se  vol  anar  guanyant 
el  perdó  que  nosaltres  t'hem  dat  per  endavant. 
Ho  sents? 

JOAN,  emocionat 

Que  ets  bo!  Voldria  dir-te  que  t'ho  agraeixo" 
lluitant,  però... 

EL  PARE 

Què?  Digues. 

JOAN 

Oh  pare,  còm  pateixo! 

EL  PARE 

Aquest  és  el  teu  càstic,  si  ta  vergonya  no  és! 

Pateix  al  menys  com  home,  fins  que  hagis  ben  comprès 

que  no  és  mascle  un  dolor  sinó  quan  deixa  intacte 

la  voluntat  d'una  obra  o  la  força  d'un  acte! 

Ets  vuid?  Res  en  tu  trobes?  No  viu  en  tu  l'artista? 

T'ha  devingut  la  vida  tan  ombrívola  i  trista, 

que  de  que  tu  dibuixis  ja  ni  la  pena  paga? 

Aont  són  aquelles  flames,  que  una  llàgrima  apaga? 

JOAN 

Ah,  pare!  Si  podia!  Si  sols  el  meu  orgull 
fos  suficient...  llavores... 

EL  PARE 

Te  cal  no  més  dir:  vull! 
I  per  a  que  poguéssim  micar-nos  fit  a  fit, 
dir-te:  Els  amors  que  foren  jo'ls  entrego  a  l'oblid! 
I  a  corre-cuita  anar-te'n,  si  et  cal,  altra  vegada. 

JOAN 

Anar-me'n? 

EL  PARE 

Sí!  Promets  rependre  ta  feinada? 

Promets  altra  vegada  tornar  al  teu  taller? 

(En  Joan  fa  un  geste  de  descoratjament.) 
Doncs,  fill,  llavores  pensa  ben  bé  lo  que  has  de  fer. 
Hauràs  d'anà  a  altra  banda.  Aquí  rès  no  te  dóna 
la  força  necessària  que  al  treball  esperona. 
Ambients  més  vius  i  joves  hauràs  d'anà  a  cercar. 
Ta  mare  i  jo,  nosaltres,  som  vells... 

JOAN 

Aont  haig  d'anar? 

EL  PARE 

No  ho  sé.  A  qualsevol  banda!  Mes  no  allí!  A  la  fí  l'home  i 
treballa  amb  tanta  força  a  Holanda  com  a  Roma.  | 
Per  què  no  vas  a  Anvers,  a  veure  aquest  xicot,  % 
aquest  Rubens  que  alaben  tant  follament  per  tot?  ^ 
Que  ha  estat  a  Itàlia  diuen  molt  temps  i  que  és  molt  destrç 
si  no  és  un  geni  encara,  pot  ésser  un  bon  mestre; 
pot  bons  consells  donar-te,  parlar  d'art...  j 

JOAN,  sense  convicció  j 
Potser  sí.  I 

EL  PARE  ^ 

Potser  sí!  No!  «Ho  prometo»  és  lo  que  tens  de  dí! 
Llavores  devindríem  bons  amics,  com  s'escau 
en  pare  i  fill. 

JOAN,  emocionat  per  la  bondat  del  Pare 

«Prometo».  Si  això  ha  de  dur-te  pau 

me  n'aniré. 

EL  PARE,  sentint  el  llunyà  sò  del  carrilló  de  Viglesía 
Ja  vénen. 

(A  Joan  altra  vegada.) 
I  ben  prompte,  vrítat? 

JOAN 

Sí,  pare! 

EL  PARE 

Bé,  molt  bé,  fill  meu!  T'he  retrobat. 
Més  ara,  com  precisa  que  ta  mare  ho  consenti... 

JOAN 

Tu  mateix  podràs  dir-l'hi.  Val  més  que  jo  no  ho  senti ! 
(En  Joan  se'n  va  per  la  dreta.  La  Mare  i  Kaatje, 

endiumenjades,  amb  el  llibre  d'anar  a  missa  a 

la  mà,  entren  pel  fons.) 

KAATJE,  alegrement 

Oh,  que  és  bonic!  Fa  un  dia  ben  bé  primaveral! 
Hem  vingut  vora  l'aigua,  a  lo  llarg  del  canal. 
Com  per  l'Agost  ja  crema  el  sol,  que  tot  ho  arbora, 
i  l'aire  ses  aromes  intenses  evapora; 
s'hi  flairen  en  ses  ones  les  roses  i  la  mel; 
un  sembla  respirar-hi  tota  l'olor  del  cel! 

EL  PARE 

Noia!  A  que  es  dèu  que  parlis  tant  bé! 


KAATJE 

A  que  sóc  ditxosa 
i  a  que  sobre  la  terra  no  trobo  cap  més  cosa 

que  a  mi  mellor  me  sembli  ni  m'emocioni  tant 
com  un  dia  de  festa  primaveral. 

LA  MARE 

En  Joan 

que  no  és  aquí? 

EL  PARE 

Aquí  estàvem  parlant  tots  dos  suara 

LA  MARE  ■ 

Com  el  trobes? 

EL  PARE 

*  Ombrívol  i  trist  el  veig  encara;  ^ 
no  obstant,  milió.  \ 

LA  MARE,  tristament  f 

Un  li  parla  i  ell  sempre  vos  escolta 
tots  els  consells  atent  i  mut,  però  una  volta 
la  exhortació  és  finida,  ja  tot  seguit  se  sent  l 
que  més  que  ans  de  parlar-li  té  l'esperit  absent.  j 

EL  PARE 

No,  no;  està  millor,  dóna!  No  és  pas  enjogaçat, 
és  cert;  mes  d'animar-lo  una  mica  he  tractat 
|a  poc;  an-e  l'art  seva  li  he  dit  que  se  devia; 
després... 

(La  Mare  interroga  amb  un  geste.  El  Pare,  dub- 
tant.) 

...  que  l'allunyar-se  altre  cop  li  calia... 

no  molt  lluny,  a  la  vora,  per  uns  mesos  no  més; 
que  tu  i  jo  de  sa  absència  sofriríem  el  pes. 

LA  MARE,  ansiosa 

I  què...? 

EL  PARE 

Primé  es  negava;  però  veient  que'l  séu 
perdó  te  de  comprar-se  finalment  a  aquest  preu, 
se  n'anirà. 

LA  MARE 

Aont? 

EL  PARE 

A  Anvers  dintre  tres  dies.  Cal 
(Afectuosament) 

que  tu  tinguis  coratge,  per  a  pogué  ajudà'l. 

Cal  que'l  treguem  depressa  de  sa  immensa  torpor. 

LA  MARE 

És  cert!  Més  t'asseguro  que'l  remei  me  fa  por! 

EL  PARE 

No  n'hi  ha  cap  com  l'estudi,  com  l'ànima  enfeinada!... 

LA  MARE 

I  quan  tot  sol  estigui?  Des  que  se  n'és  anada 
ella  d'aquí,  ell  de  viure  sol  no's  troba  en  estat. 
L'ha  plorada  i  la  plora,  però  a  casa  ha  restat! 
En  Joan  necessita,  malgrat  qu'ell  no  s'ho  pensi, 
que  nostra  companyia  son  pobre  cor  defensi ! 

EL  PARE 

Cert.  Mes  la  companyia  dels  amics  és  millor 
que'l  paternal  afecte  i  el  maternal  amor. 
Li  cal  ambient  de  vida.  Que'l  nostre  no  l'isoli... 
Abans  que  rès  precisa  que  del  tot  s'aconsoli. 

LA  MARE 

Si  la  dolor  immensa  nascuda  en  l'abandó, 
son  cor  no  va  ferir  d'un  mal  sense  perdó, 
que  sigui  feble  temo,  i  lluny  de  pare  i  mare 
trobi  consols  més  tristos  que  ses  llàgrimes  d'ara! 

EL  PARE 

El  séu  coratge,  dóna,  no  és  pas  tan  esvinçat! 
Perquè  va  estimà  un  dia!... 

LA  MARE 

Perquè  fou  estimat! 
N'ha  conegut  la  ditxa,  i  lo  que  val  sab  prou 
perquè  si  pot,  guarint-se,  repensar-hi  de  nou, 
de  cop  i  volta  senti  al  fons  de  sa  persona 
els  pressentiments  foscos,  que  sols  uns  ulls  de  dóna 
oferint  el  somriure  de  llur  mirà,  aixugar 
poden  el  plors  que  una  altra  dóna  hi  ha  fet  vessar. 

EL  PARE 

Bé! 

LA  MARE 

Si  lluny  de  nosaltres,  sol  amb  sa  pena  immensa, 
an  els  primers  mots  dolços,  de  tot  son  cor  se  llença 

als  braços  d'una  indigna  amor  consolatriu, 
és  que  no  prefereixes  la  pena  en  que  avui  viu? 

EL  PARE 

Sí;  però  cal  encara  que  ell  se  deixés  sorpendre. 

LA  MARE 

Un  cor  malalt  se  dóna  an  aquell  que  el  vol  pendre! 

EL  PARE,  impacient 
Doncs  digues  que'l  respecte  de  sí  ha  ben  oblidat! 

LA  MARE,  plorant 

Jo  sé  que  necessita  tan  sols  essé  estimat! 

El  cor  amb  gran  tendresa  i  dolçò  amanyagar-li; 

i  com  sols  una  dóna  la  joia  pot  tornar-li 

i  pot  ben  ditxós  fer-lo  com  el  vaig  desitjar, 

per'xò  ploro  i  somnio  en  qui  l'ha  de  salvar! 

EL  PARE 

Bé,  veiam. 

LA  MARE 

Que  se'n  vagi,  si  cal. 

EL  PARE 

Ton  cor  s'agita! 

LA  MARE,  anant-se' n  per  l'esquerra 
Deixa'm  plorar! 

EL  PARE,  aKaatje,  qui  en  un  moviment  de  tendresa 
vol  seguir-la 
No,  resta!  Jo  hi  aniré  Ah,  petita, 
Déu  meu!  si  no't  tinguéssim! 

(Labraça,) 

KAATjE,  besant-lo 

Pro  si'm  teniu,  papà! 
(El  pare  se'n  va  per  V esquerra.  Sola,  Kaatje  resta 
somniadora,  dreta  al  costat  de  la  taula;  des- 
prés repeteix  aquests  mots  aixugant-se  una 
llàgrima.) 

«Per'xò  ploro  i  somnio  en  qui  l'ha  de  salvà!» 

(En  aquest  moment  en  Joan  entra  per  la  porta 
de  la  dreta,  ombrívol.  Sense  mirar  a  Kaatje,  va 
cap  al  fons  de  la  cambra.  Tímidament Kaaije 
li  diu:) 

Que  surts? 

JOAN 

No,  Kaatje. 

KAATJE,  després  d'un  silenci 

Mira:  el  jardí  es  ben  florit. 

JOAN 

Ne  vinc. 

KAATJE,  després  d'un  altre  silenci,  va  a  la  finestra 
Vols  que  obri? 

JOAN,  indiferent 
Sí,  obre. 

KAATJE  obre  la  finestra,  mira  a  Joan  i  després 
de  dubtar 

Per  què  estàs  ensopit? 

JOAN,  bruscament 
Sermons  també  tu?  Vaja,  parlem  d'un  altre  assumpte! 

KAATJE,  a  punt  de  plorar 
Oh,  Joan,  prou  capeixes  que  per  mi  no  ho  pregunto! 

JOAN 

Per  qui,  doncs? 

KAATJE 

Per  ta  mare,  que  està  allí  dins  plorant 
i  creu  que't  desesperes... 

JOAN 

No! 

KAATJE 

I  de  tu  està  esperant 

que  un  esforç  facis... 

JOAN 

Kaatje,  ne  faig  més  que  no  creu! 

KAATJE 

Bé  prou  que  ho  sé! 

JOAN 

No;  dubtes  també.  Tots  ne  dubteu.  ' 
Però  d'aquestes  coses,  per  què  parlar-ne  tant? 
Deixem-les  córrer,  Kaatje!  : 

KAATJE  ' 

Si  volguessis,  no  obstant...  | 

JOAN,  impacient 

Què,  si  volgués?  Què?  Digues!  És  fàcil  criticar,  1 

raonar,  fer  discursos  i  fins  aconsellar  :  i 
«Si  tu  volguessis,  prompte  l'afer  s'arreglaria.» 

Quan  no's  pateix,  les  coses  s'arreglen  fent-ne  via!  ] 

KAATJE,  tristement  \ 
Creus  tu  que'l  torment  nostre  és  tant,  tant  egoista? 

JOAN,  dolçament  | 
Sí;  sóc  dolent :  perdona'm!  car  tinc  l'ànima  trista!  . 

KAATJE 

Bé  prou  que  ho  sé!  Bé  massa!  I  és  sols  perquè  he  volgí 
donà  un  consell  d'ajuda  al  teu  cor  desvalgut 
que,  obrint-te  la  finestra,  t'he  fet  veure  la  diada 
per  a  invitar-te  a  fer  amb  mi  una  passejada. 

JOAN 

Molt  més  la  passejada  encara  m'entristeix. 

Cada  pas  que  jo  dono  per  força'm  condueix 

a  tals  indrets,  que'm  priven  de  que  pugui  oblidarme.. 

El  cel  és  massa  blau,  per'  poder  consolar-me! 

(Després  d'una  pausa:) 

No  obstant;  gairebé  amb  joia  he  vist  aquest  matí, 
tot  flamejant  de  sobte  la  seda  i  el  satí 
de  tes  belles  tulipes,  les  púrpures  i  els  ocres 
que  fan,  al  costat  d'elles,  totes  les  flors  mediocres! 
Mos  ulls  les  admiraven,  enèrgiques,  tenaces, 
d'ha/er  vençut  contentes  l'hivern  i  ses  menaces  : 
el  gebra,  nits  humides,  —  i  d'havé,  a  poc  a  poc, 
obert  majestuoses  el  llur  càlzer  de  foc! 
Llur  caluix  era  sòlid,  llurs  fulles  apretades, 
sens  palideses  tristes  ni  tristeses  migrades 
més  una  gràcia  mascle  i  forta  es  veia  en  elles 
que  eclipsava  dels  iris  i  els  clavells  les  poncelles! 
Per  la  bellesa  santa  de  llurs  colors  Ileals, 
semblava  que's  sentien  flors  mestresses,  reials! 
M'han  ubriagat  com  solen  ubriagar  les  coses 
que  són  vrítat  i  fortes  i  que  són  grans  i  hermoses; 
i  l'il·lusió  ha  estat  certa,  ubriac  de  llur  encís, 
d'haver  vist  dintre  d'elles  l'ànima  del  meu  país. 
Vrítat  que  és  infantívol? 

KAATJE,  somrient 

No  ho  trobo  pas  així. 

JOAN 

Ma  terra!  Encara  espero  que  l'haig  de  trobar  allí! 
Més  tu  com  pots  compendre!... 

KAATJE 

Endevino!  La  pena, 
el  dolor  que't  tortura  i  el  teu  cor  envenena 

té  un  eco  en  el  cor  nostre  i  ens  alarma  també; 
la  raó  de  tes  llàgrimes  jo  la  comprenc  ben  bé! 

JOAN 

La  raó?  1 

KAATJE 

Doncs,  què?  D'ella  tu  vius  lluny  en  aquesta 
terra,  encara  l'estimes;  ton  cor  fidel  li  resta, 
i  et  diu  ta  consciència  que  la  tens  d'avorrir, 
i  pateixes.  És  fàcil  tot  això  de  capir! 

JOAN,  ombrívol 

No... 

KAATJE 

Però  per  què  ho  negues?  Per  què,  digues,  t'isolesí 
*  No  temis,  no,  que't  renyi  perquè  no  t'aconsoles 
amb  l'indiscreta  cura  que  jo  te  vull  donar; 
més  sens  deixar  les  penes  ni  el  teu  plor  aixugar 
—  lo  qual  potser  mil  voltes  pitjor  encara  seria  — 
que  un  xic  te  distreguessis  aquí  tothom  voldria.* 

JOAN 

Distreure'm,  de  què?  D'ella?  Distreure'm  de  Pomona? 
També  t'ha  sorprès,  digues,  aquest  nom  que  ressona 
en  els  meus  llavis,  Kaatjè?  No  ho  neguis!  Més  observa 
mos  ulls:  són  secs,  no  ploren;  i  si  força  conserva 
la  meva  boca  encara  de  podè'l  pronunciar, 
és  perquè  vaig  resoldre  que  no  l'haig  de  plorar! 

KAATJE,  afectuosa 
Per  què,  si  pot  trobar-hi  consol  la  teva  pena? 

Veus?  Joan?  Lo  que  de  dubtes  als  teus  pares  omplena, 
*  malgrat  els  llurs  desitjós  de  combatre  el  teu  mal, 
és  que  tu  has  fet  renuncia  dolorosa  i  total! 
Si  ells  demà  te  sentissin,  fins  amb  l'ànima  trista 
parlar  altra  vegada,  tal  com  parla  un  artista, 
i  si,  malgrat  tes  llàgrimes,  volguessis,  treballant, 
del  cavallet  asseure't,  com  abans,  al  davant, 
l'esforç  teu  els  faria,  creu-me,  Joan,  gran  plaer!  * 

JOAN,  lentament 

Això  és,  just,  lo  que,  Kaatje,  no  m'és  possible  fer! 
*Cert  és  que  a  totes  hores  jo  sofreixo  el  miratge 
de  veure  entre  les  coses  i  jo  la  seva  imatge, 
i  sa  color  i  forma,  la  gràcia  de  ses  poses, 
la  retrobo  en  les  linies  i  en  els  tons  de  les  coses. 
Si  tinc  llavores  l'ànima  i  el  cor  de  dubtes  plens, 
crec  que  és  ben  bé  perquè  ara  ja  no  l'estimo  gens 
i  que  molt  menys  pateixo  per  no  haver-la  seguida 
que  per  el  vuid  terrible  que  ha  deixat  en  ma  vida!  * 

KAATJE,  sorpresa 

Còm  dius? 

JOAN 

Sí;  et  sorprens  ara  perquè  te  dic  això! 
Quan  ella  va  escapar-se,  me  vaig  figurar  jo 
que  era  sols  l'amor  nostra  que  amb  ella  s'escapava, 
i,  al  rebre  la  ferida  que'l  cor  m'esmicolava, 
son  cos  que'm  va  pertànyer  es  lo  que  vaig  cridar. 
D'amor,  no  obstant,  ún  cura!  Jo  ho  puc  assegurar! 
*Més,  enganyant  la  vostra  esperança  i  la  meva, 
si  n'he  restat  sens  forces  de  la  fugida  seva, 

és,  prompte  ho  vaig  compendre,  que  a  l'essé  abandon 
vaig  perdre  més  que'l  que  ella  no  m'havia  donat; 
i  que  amb  sos  ulls,  sos  braços,  son  cos  i  els  llavis  séu 
va  endur-se'n  mos  esforços  i  tots  els  somnis  meus!* 

(Animant- se.) 
Tu  creus  que  encara  hi  penso,  corprès  per  son  reco 
que  la  crido  i  que'm  manca  l'energia  del  fort, 
i  em  dius:  «Plora-la,  plora,  si  el  record  t'atueix.» 
No  és  per  ella  que  ploro!  Ploro  per  mi  mateix! 

KAATJE 

Joan,  per  favor! 

JOAN 

No,  deixa.  Sovint  mon  cor  covard 
jo  blasmo.  «Avuy— me  mano  — rependràs  el  teuart, 
mos  dits  poden  refer-hi  l'esforç  que  ja  han  pogut^ 
i  continuar  sens  treva  lo  somni  interromput ! 
Però'l  temps  passa,  i  passa  l'esforç  que  fàcil  creia 
i  l'antic  entusiasme  que  somniar  me  feia, 
en  la  llum,  en  les  formes  i  els  colors  irisats. 
Debades  vull  obrir-los  mos  ulls  endormiscats ! 
No  veig  ja  rés  per  sobre  la  blancor  de  les  teles! 
Mon  cor  no  té  fè,  manquen  en  els  meus  ulls  esteles! 

KAATJE 

Joan.  *Joan! 

JOAN,  animant-se  més  encara 

Recorda  lo  jorn  que  se'n  va  anar. 
Del  meu  art  se'n  va  riure  i  ens  vàrem  disputar. 

Parlàvem  d'aquell  quadre  que  aleshores  pintava. 
Recordes?  Eren  fredes  les  colors  que  hi  posava, 
el  dibuix  sens  bellesa,  l'assumpte  inelegant; 
va  parlar  del  Bronzino;  vaig  protestà,  i  negant 
son  sabé  i  rebatent  fins  la  comparació, 
vaig  dir-li  que  s'errava!  No  obstant,  tenia  raó! 

KAATJE 

Deu  meu!* 

JOAN 

Vaig  posà  en  ella  —  i  això  fou  ma  follia  — 
el  culte  que  l'art  meva  per  l'Italia  sentia! 
Ella  era  la  viventa  imatge  de  ma  fè, 
i  quan  dubtava  a  voltes  de  mon  propi  valé 
trobava  jo  la  força  i  el  fervor  que'm  mancava 
en  els  séus  ulls  claríssims,  quan  els  séus  ulls  mirava! 
Son  esguard  me  donava  energia  valenta. 
Pensava :  ella  la  glòria  coneix,  que  tant  me  tenta. 
Son  amor  m'encoratja,  me  la  fa  desitjar; 
més  ara  ella  i  la  glòria  són  lluny!  No  puc  dubtar 
que  no  puc  atrapar-les,  que  mai  més  les  veuré: 
L'amor  del  tot  me  manca;  de  pintar  ja  no'n  sé! 

KAATJE,  tractàni  de  calmar- lo 

Però  és  de  mica  en  mica,  i  no  de  cop  i  volta, 
que  cal  que'l  teu  coratge  animis... 

JOAN 

Kaatje,  escolta: 
Allí  dalt  vaig  tancar-me,  per  no  pensar-hi  més, 

així  que  ella  va  anar-se'n,  deixant  que  s'allunyés 

corrent  per  les  grans  rutes,  mentres  jo  m'abrutía 

treballant  en  el  quadre  que  terminar  volia! 

Però,  com  dir-t'ho,  Kaatje?  El  meu  esforç  inert, 

la  manca  de  coratge  dins  el  taller  desert, 

ont  sovint  en  mos  somnis  l'esperit  naufragava, 

an  els  meus  ulls  sorpresos  sens  repòs  presentava 

d'imatges  sempre  immòbils  un  munt  esbogerrat! 

Cantava  a  les  Sibiles,  l'Apolo  coronat, 

un  condemnat  passava,  sense  sobtar-se  apenes, 

la  serenitat  ample  de  l'escola  d'Atenes; 

les  verges  i  les  martres  i  les  ingènues  santes 

s'unien  en  l'Olimpi  a  deeses  provocantes; 

i  mentres  m'afollíen  els  vostres  grans  tumultes, 

hèroes  de  totes  èpoques  i  déus  de  tots  els  cultes, 

sentia  barrejar-se  en  el  concert  del  cel 

els  crits  de  Miquel-Àngel  als  cants  de  Rafael! 

KAATJE 

Abans  això  ho  tractaves  molt  bé! 

JOAN,  exaltat 

No  ho  creguis,  bah! 
Va  matar  la  meva  ànima  aquest  art  italià, 
qual  esplendor  m'aixafa  i  m'atrau  i  m'estreny! 

KAATJE 

Abans,  no  obstant,  tu  deies  que... 

JOAN 

Frases  de  poc  seny! 

Ah,  aquests  pintors!  Quan  penso  que  fins  he  pogut  creure 
que  podia  igualar-los... 

KAATJE 

Però  el  quadre... 

JOAN,  fent  una  rialleta,  va  cap  a  t escala  del  fons 

El  vols  veure 

el  meu  quadre?  Vols  veure  el  Festí?...  Els  déus  reunits? 

KAATJE,  m^ntres  en  Joan  puja  l'escala 
Ja  està  acabat? 

JOAN,  esclatant  en  una  riallada 

Te  juro  que  està  més  que  finit. 
Ara  veuràs!  Espera! 

(Ha  obert  ràpidament  la  porta,  desapareix  un 
instant  i  torna  tenint  a  la  mà  ma  gran  tela 
completament  llatzerada  i  agitant-la  tot  bai- 
xant l'escala.) 

Té!  Mira  bé!  Contempla! 
KAATJE,  amb  un  crit 

Déu  meu! 

JOAN,  exaltant-se  més  i  més 

Com  Samsó,  mira,  he  enderrocat  el  temple! 
L'atzur  vaig  estripar  amb  grapa  de  gegant! 
Mira!  Damunt  la  taula  el  néctar  va  vessant! 
L'àpet  dels  déus  s'acaba  en  admirable  orgia! 
Ah,  me  l'he  ben  guanyada  tanta  mitologia! 

Els  meus  dits  començaren  i  els  punys  han  acabat! 
Més  l'obra  mestra  resta;  en  mon  geste  he  posat 
la  força  que  tenia  dintre  del  pit  guardada 
i  he  firmat  la  meva  obra  amb  una  escupinada! 
(Sanglotant,  tira  la  tela  en  un  recó  de  la  cambra.) 

KAATjE,  implorant 
Oh,  no,  Joan,  no,  calma't! 

JOAN  es  passa  la  mà  pel  front  i  es  calma 
bruscament 

És  cert :  com  un  infant 
estic  fent  crits  ridículs  i  estic  gesticulant! 
Tot  s'ha  acabat,  tot,  Kaatje!  Són  morts  els  meus  pinzell! 
Cantem  per  ells  el  rèquiem  i  plorem  damunt  d'ells! 

(Tristement:) 

De  mots  d'amor  se'n  troben  per  tot,  per  tot  arreu! 
Més,  ai,  un  cor  que  senti  lo  que  sent  el  cor  meu, 
un  pensament  que  hi  vibri  d'acord  i  quan  convingui 
reencengui  en  mi  la  flama  de  l'art  i  l'entretingui, 
aont  vols  trobar-los? 

KAATJE,  després  d'un  llarg  silenci 
i  parlant  amb  esforç 

Què  és  lo  que  penses  fer  ara? 

Caldrà... 

JOAN,  amb  un  geste  de  fadiga 

Sí;  que  me'n  vagi.  Fa  poc  m'ho  deia  el  pare! 
Tantost  m'aconsellava  que  de  nou  me  n'anés! 
Aniré  a  veure  artistes,  els  bons,  els  verdadés! 

Passejaré  en  llurs  cases,  duré  de  poble  en  poble 

mon  cor  sense  esperança  per  son  ideal  noble! 

Bah,  bah!  Deixem-ho  córrer! 

(Després  d'un  moment  de  silenci,  va  cap  el  fons 
i  mira  per  la  finestra.) 

Oh,  quin  sol  tant  brillant! 
(Pensa  un  moment.) 

Era  una  primavera  an  aquesta  semblant, 

quan  me'n  vaig  anà  a  Itàlia,  sadollat  d'alegria! 

Que  lluny  era  aleshores  d'aquesta  melangia! 

La  musa  que'm  cridava  després  s'és  ben  callada! 

(Menires  ell  diu  aquestes  darreres  paraules,  ella, 
molt  apesarada,  s'asseu  vora  la  finestra;  ma- 
quinalment posa  sobre  sa  falda  el  coixí  de  fer 
randes  i  comença  a  treballar.  En  Joan  se  li 
acosta  distretament  i  la  mira  com  treballa.  Al 
cap  d'una  estona  li  diu:) 

És  un  dibuix  molt  maco!  Bonic!...  Això  t'agrada? 

KAATJE,  fent  un  esforç,  amb  un  somrís 
ple  de  tristesa 
Ja  ho  crec!  Això  és  l'art  meva;  la  meva  petita  art... 
L'aimo  perquè'm  demana  tant  sols  el  meu  esguard 
per  a  conduir  la  tasca  de  ma  mà  cadenciosa 
deixant  la  meva  pensa  volar  fantasiosa... 

JOAN 

Que  costa  molt? 

KAATJE,  dolçament, 
poc  a  poc,  i  cada  vegada  més  emocionada 

No  gaire.  Jo'm  complasc  en  això, 
veient,  de  mica  en  mica,  com  ma  ornamentació. 

igual  la  complicada  com  la  que  és  més  subtil, 
va  neixent  del  misteri  d'una  troca  de  fil... 
Res;  de  fil  una  mica...  Mes  mans  el  van  lligant 
gaies  com  si  estiguessin  el  clavecí  jugant... 
Unes  quantes  agulles  i  fil.  Ben  poques  coses, 
i,  no  obstant,  mira  quantes  esteles,  quantes  roses 
i  palmes  que  llurs  branques  hi  van  entreteixint... 
d'un  fil  blanc,  d'una  mica  de  fil,  tot  va  sortint... 
El  temps  passa  depressa,  i  en  tant  mos  dits  treballen 
i  per  damunt  la  randa  boixets  i  agulles  ballen, 
la  meva  lleugera  ànima  se'n  va  molt  lluny  volant, 
batent  l'ala  com  vela  que  s'allunya  cinglant... 
darrera  del  meu  somni  vaporós  i  subtil... 
No  calen  sinó  agulles  i  una  mica  de  fil!... 

JOAN,  entendrit 
I  el  somni  aquest  ont  vola? 

KAATjE,  aixecant  el  cap 

Ben  difícil  me  fóra 
dir-t'ho.  Tot  el  desvetlla  i  un  no  rés  l'evapora. 
Però,  malgrat  sos  canvis,  el  meu  somni  sempre  és 
el  somni  d'una  noia  que  no  sab  rès  de  rès! 

JOAN 

Què  dius? 

KAATJE 

Rès  de  rès,  creu-me.  Si  un  dubte  ne  servava 
se  n'és  anat  sentint-te.  Suara  t'escoltava: 
tu'm  dius  lo  que  l'art  mana;  tu  tractes  indulgent 
cJ'armonitzar  mà  pensa  amb  el  teu  pensament; 

jo  veig  els  teus  ulls  fixos,  guaitant  ton  ideal; 
que  és  gran  i  hermós  me  sembla...  Mes  no  ho  com- 

[prenc  com  cal! 

JOAN 

Que  no! 

KAATJE 

Sí;  un  temps  vaig  creure  compendre  el  voler  teu! 
El  teu  accent  ho  feia;  la  febre  de  ta  veu, 
les  conviccions  ardentes  que  duies  amagades?... 
Però  quan  vas  mostrar-me  aquell  palau  de  fades 
del  qual  en  flors  s'obría  la  singular  bellesa, 
ohjoan,  vaig  quedar-me  llavors  més  que  sorpresa! 
I  perquè  tu  m'ho  deies,  jo  ho  creia  que  era  allà, 
vora  aquells  pintors  mestres  que  aquí  ningú  igualà, 
ont  tu  t'inspiraries  en  llurs  quadres  més  bells 
i  devenir  podries  un  gran  pintor  com  ells! 
Més,  des  de  que  tornares,  penso,  guaito  per  tot, 
i  tinc  por  per  l'esforç  que'l  teu  cor  fer  no  pot; 
sento  el  vèrtic  pel  somni  que  tant  te  fa  patir 
i  no'm  sento  capable  de  poder-te  seguir! 
Ah,  no,  no  t'afligeixis  oint  lo  que't  dic  ara! 
No  sóc  sinó  una  noia  i  el  gran  art  m'aclapara! 
L'Italia  se  presenta  a  mos  pobres  ulls  closos 
com  un  aplec  de  boscos  bells  i  meravellosos, 
voltats  de  prats  plens  d'herbes  verdes  i  perfumades, 
més,  ai,  ont  les  flors  totes  hi  són  emmatzinades! 

JOAN 

L'olò  és  divina,  i  tenen  raó  les  flors  d'allí! 
Tant  sols  els  incapables  hi  troben  el  verí! 

KAATJE 

Què  dius,  Joan? 

JOAN,  amargament 

Sí,  Kaatje!  Jo  no  era  de  prou  talla 
per'  lliurà  aquell  combat,  i  he  perdut  la  batalla! 
Sols  els  vençuts  no  tenen  raó!  Què  hi  fa!  Pitjor 
per  ells!  Però  confessa  que  és  molt  gran  el  dolor 
quan  la  realitat  freda,  de  sobte,  te  convenç 
que  és  va  l'esforç  que  fas,  foll  el  desig  que  sents; 
que,  tenint  per  rodella  una  fi  inassolible, 
has  enjegat  vers  ella  la  sageta  impossible; 
i  que,  malgrat  l'empenta  vers  tot  lo  desitjat, 
no  s'obté  rès,  rès,  Kaatje,  i  que  tot  s'ha  acabat! 
(Dient  aquests  darrers  mots,  s'ha  assegut,  acla- 
parat, una  mica  allunyat  de  Kaatje,  i  resta 
molta  estona  pensatiu.  Kaatje,  sempre  a  la 
vora  de  la  finestra,  ja  no  treballa;  sembla  ab- 
sorta en  el  séu  pensament.) 

KAATJE,  després  d'un  llarg  silenci 
i  com  parlant-se  a  sí  mateixa,  en  veu  baixa 

Tot,  tot!  No;  és  impossible!...  No  sé,  pro'm  sembla  a  mii 
que,  ja  que  la  gent  nostra  no  és  com  la  gent  d'allí, 
no  hauríem  d'imitar-los  patint-ne  com  patim. 
Si  és  més  bella  llur  ruta  que  no  la  que  seguim, 
a  què's  dèu  que  llur  geni  triomfant  s'haja  imposat? 
A  que  ells,  no'l  camí  d'altres,  sinó  el  propi  han  petja 
Ells  llurs  dolors  ens  canten,  llurs  ditxes  ens  retreue 
i  si  llurs  déus  ens  pinten  tant  bells  és  perquè'ls  veuen 
Fem,  doncs,  com  ells!  Ells  aimen  els  llurs  cels  atzurats 
Per  què  no  amem  nosaltres  els  nostres  emboirats? 

!     I  si  en  un  sol  més  pàlid  aquí  nos  escalfem 

per  què  no  hem  de  pintar-lo  pàlid  com  el  veiem! 
Això  deu  sé  impossible  per  què  ens  deixa  lleuger; 
a  mi,  Joan,  me  sembla  que  és  molt  fàcil  de  fer 
per  tot  aquell  artista  qui  en  el  séu  país  resta!... 
(En  Joan  aixeca'l  cap,  escolta.  Kaatje  aleshores 

dubta  un  moment,  però  continua.) 
M'enganyo?...  No  sé  dir-ho...  Jo'n  faria  una  festa 
per  l'esperit,  per  l'ànima  i  per  a  los  ulls  meus 

I     dels  grans  combats  titànics  i  dels  festins  del  deus, 
i  jo  me  n'enduria  del  meu  viatge  a  Roma 
l'orgull  d'havé  amat  força  l'obra  d'algún  gran  home! 
Però  en  lloc  d'imitar-les,  ses  pintures  grandioses, 

I     lo  que  jo  pintaria  serien  altres  coses; 

I     car  l'ànima  sencera  tan  sols  podem  donar 

'     a  allò  que,  coneixent-ho,  ens  és  ben  familiar; 
a  lo  que'ns  és  la  vida,  i  amb  tant  fervor  amem, 
que,  fins  que  són  nosaltres  mateixos,  ens  creiem! 
La  pura  senzillesa  de  les  coses  aquelles 
sens  fi  m'encisaria  amb  llurs  grans  meravelles; 
mos  ulls  hi  somriurien,  i  fent-los-hi  els  honors 
per  sempre  servarien  llurs  línies  i  colors. 
La  meva  obra  en  seria  l'imatge  palpitant; 
No!  En  ella  po  hi  veurien  a  Júpiter  raptant 
Europa,  més  amb  tanta  cura  i  amb  tant  amor 
la  pintaria  sempre,  que  davant  ma  dolçor, 
davant  de  ma  tendresa  sincera  i  commoguda, 
tothom  s'hi  sentiria  l'ànima  complascuda... 

Somniant,  mirant,  ben  reposat, 
tot  passejant-me  per  el  prat 

i  contemplant-ne  la  grandesa, 
desplego  sols  el  cavallet 
després  d'haver  triat  l'indret 
que  m'ha  encisat  amb  sa  bellesa. 

Observo  molt  atentament 
els  camps  de  sègol  i  forment, 
del  cel  la  dolça  llum  serena, 
els  sàlzers  grisos  i  els  oms  verds 
i  tot  lo  que'ls  meus  ulls  oberts 
han  vist  de  des  de  que  era  nena. 

Pinto  amb  encís  sincer  i  gran 
com  si  ma  vida  anés  pintant 
en  la  vrítat  de  la  natura, 
i  aixís  a  l'obra  puc  donar 
del  sentiment  de  nostra  llar 
l'emoció  viventa  i  pura... 

(Dirigint-se  a  Joan  més  directament:)  - 
Jo  penso  en  qui  podria  sometre's  al  dolç  jou 
de  fer  que  aquí  vegessim  la  bellesa  que  enclou 
Holanda,  reflectant-la  en  els  abims  blavencs 
de  sos  bells  ulls  pensívols,  de  sos  bells  ulls  flamenc 
Si  ell  lliurement  pintava,  voltat  de  solitut, 
aquestjmón  del  qual  l'ànima  nostra  en  té  l'habitut, 
quan  ens  l'oferiria  dintre  l'obra  acabada 
real  i  verdadera,  i  en  cap  detall  somniada, 
quin  d'entre  els  que'l  voltessin,  admirant  sa  valor 
no  li  dedicaria  un  somriure  d'amor? 
Havent-nos  tocat  l'ànima  i  exaltat  l'alegria, 
creus  tu  que  solitari  i  que  incomprès  viuria? 

Que  ningú  li  diria  quan  força  li  manqués: 
«Jo  tinc  fe  en  la  teva  obra»?  I  per'  que  reposés 
son  front,  laç  de  la  tasca,  hauria  de  cercar 
un  cor  estrany  a  casa,  per'  poder-s'hi  apoiar? 
(Animant-se  i  ensenyant-li  la  plana  assoleiada:) 
Oh,  l'horitzó  d'Holanda!  Son  riu!  La  calma  aquesta! 
Oh,  dels  molins  les  ales  creuant-se  en  cel  de  festa! 
El  canal  que  emmiralla  fent  tremolar  l'imatge 
les  blanques  nuvolades  en  son  etern  viatge!... 
Les  belleses  que  enclouen,  per  lo  menys,  són  tant  grans 
com  les  mitologies  dels  quadres  italians! 
Teatre  de  sa  vida,  ple  de  la  llum  del  sol, 
sigue-li  un  bon  exemple  i  sigue-li  un  consol! 
Digue-li  que  pot  fer-se  una  obra  immortal 
fidel  sent  a  la  pàtria  i  estimant-la  com  cal! 
Posant  sobre  la  tela,  junt  amb  la  teva  llum, 
lo  íntim  de  les  coses  que  fan  nostre  costum; 
les  cases  dels  teus  pares,  els  jardins  del  voltant, 
les  cambres  aont  s'hi  flaira  el  perfum  penetrant 
del  benestar,  de  l'ordre,  de  mil  flors  invisibles. 
(En  Joan  fa  estona  que  escolta  a  Kaatje  amb 
creixent  emoció.  S'ha  aixecat  quan  ella  li  ha 
ensenyat,  tot  i  asseguda  vora  la  finestra  i  ba- 
nyada pels  raigs  del  sol,  l'hermós  horitzó  de 
llur  país.  Poc  a  poc,  ha  semblat  més  emocio- 
nat encara  per  les  paraules  de  Kaatje,  i  ara, 
de  sobte,  l'interromp  icontinúa  ell,  amb  la  veu 
tremolosa:) 

JOAN 

...  I  vora  la  finestra,  aont  els  seus  trets  passibles 
la  llum  de  la  diada  li  banya  en  son  declí, 

ben  dolçament  s'inclina,  amb  sa  còfia  de  lli, 
aquella  que  m'encisa  amb  son  cor  clà  i  me  prova 
que  d'un  món  nou  batega  una  bellesa  nova! 
Ah,  Kaatje,  no  m'enganyes?  Mon  camí  descobreixes? 

(Cada  vegada  més  emocionat:) 
Més  tu,  que  ja  me  dones  tanta  ditxa  i  coneixes 
del  cor  meu  els  misteris  millor  que  no'ls  conec... 
és  que  potser  m'estimes  una  mica?... 

KAATJE,  que  s'és  aixecada,  molt  emocionada 
i  molt  simplement 

Ja  ho  crec! 

JOAN,  a  punt  de  plorar 

Oh,  la  meva  art!  Ma  ditxa!  Vos  hauré  retrobat? 

Ah,  Kaatje!  Bona  Kaatje!,.. 

(S'hi  acosta  i,  plorant  de  goig,  posa  el  séu  front 
sobre  C espatlla  de  la  noia.  I  mentres  que  amb 
la  mà  ella  li  acarona  els  cabells,  el  Pare  i  des- 
prés la  Mare  apareixen  al  pas  de  la  porta  de 
l'esquerra  i  s'aturen  sorpresos.) 

KAATJE,  girant-se  una  mica  cap  als  vells 
els  diu,  poc  a  poc,  amb  un  somriure  de  felicitat 

Pares!  Ja  està  salvat! 


AIXÍ  s'acaba  l'obra 


Aquesta  traducció  fou  estrenada  en  el  teatre  Auditorium,  de  Bar- 
celona, els  dies  21  i  23  de  Març  del  1914,  baix  la  direcció  de  l'Adrià 
Qual  i  l'interpretació  de  la  senyora  Penadès,  les  senyoretes  Mestres 
i  Corma,  i  els  senyors  Giménez  i  Daví,  que  jugaren,  respectivament, 
els  papers  de  «Mare»,  «Pomona»,  «Kaatje»,  «Pare»  i  «Joan». 


NOTES 

L'autor  d'aquesta  traducció  té  especial  interès  en  fer 
constar  que,  malgrat  no  estar  d'acord  amb  les  Nor- 
mes ortogràfiques,  per  raons  que  no  cal  ara  exposar, 
ha  permès  de  bon  grat  que  s'apliquessin  en  aquesta 
edició,  per  esperit  de  disciplina. 

Aquest  esperit  de  disciplina  és  el  que  ha  fet  que 
cada  una  de  les  obres  de  l'autor  estès  redactada  en 
una  ortografia  diferenta.  Aquesta  diversitat,  fruit  d'un 
bon  exemple,  no  és  pas  gaire  exemplar.  No  obstant, 
ell  té  esperances  que  aquesta  serà  la  darrera  vegada... 

—  Les  exigències  del  teatre  fan  que  a  voltes  s'es- 
curcin els  papers  dels  intèrprets.  No  ho  discutim  aquí. 
Tot  i  reconeixent  que  lo  millor  és  donar  l'obra  tal  com 
surt  de  les  mans  de  l'autor,  reconeguem  que,  en  el  cas 
de  fer-hi  supressions,  s'ha  d'evitar  que  aquestes  s'en- 
duguin  lo  essencial.  El  llit  d'hores  del  públic  inspira 
a  voltes  crims  a  lo  Procusti.  Per  a  que  aquests  no  si- 


guin  tant  crudels,  s'han  enclòs  entre  *  *  els  passatges 
que's  poden  suprimir.  A  la  pàgina  122,  un  cop  fetes  les 
supressions,  el  diàleg  quedarà  així : 

KAATJE 

Però  per  què  ho  negues?  Per  què,  digues,  t'isoles? 
I,  tractant  de  distreure't,  per  què  no  t'aconsoles? 

KAATJE 

Per  què,  si  pot  trobar-hi  consol  la  teva  pena? 
Veus, Joan?  Lo  que  de  dubtes  alsteus pares  omplena 
és  que  cap  esforç  facis  per  fer-los-hi  plaer. 

I  a  la  pàgina  79,  així : 

JOAN 

Més... 

POMONA 

Tu  no  vols  compendre  que,  sola  com  estic, 
A  la  pàgina  91,  així: 

JOAN 

Què  t'allunya  de  mi?  Per  què  no  ets  bona? 

POMONA 

Ets  tu,  tu,  que  t'allunyes,  oblidant  ma  dolor 
Ja'n  tinc  prou!  Vull  anar-me'n! 


OBRES  DE  FRED.  PUJULÀ 


Francisco  Pi  i  Margall. 
Titelles  febles. 
Creuant  la  plana  morta. 
La  Ella  den  Vademeciim. 
Homes  artificials. 

Don  Kihhoto  en  Barcelono  (cinc  capítols  del  Quixot 

traduïts  a  l'esperanto). 
Mistero  de  Doloro  (traducció  a  l'esperanto). 
La  Rompantoj  (cinc  monòlegs  en  esperanto). 
Frenezo  (dos  drames  en  esperanto). 
La  grafo  erarinta  (contes  en  esperanto). 
Naivulo  (contes  en  esperanto). 
Gramàtica  Catalana  de  la  llengua  Esperanto. 
Cars  Pràctic  de  la  llengua  Esperanto. 
Vocabulari  Català-Esperanto. 
Vocabulari  Esperanto-Català. 
Vocabulario  Espanol-Esperanto. 
Vocabulario  Esperanto-Espanol. 

EN  COL·LABORACIÓ  AMB  L'EMILI  TINTORER 
El  geni  (drama  en  tres  actes). 
El  boig  (drama  en  tres  actes). 
Dintre  la  gàbia  (drama  en  un  acte). 

EN  COL·LABORACIÓ  AMB  EN  LLUÍS  VIA 
La  Veu  del  Poble  i  el  Poble  de  la  Veu  (revista). 

Preu:  dugués  pessetes 


